text: προϊόντων, διαπιστώθηκε ότι τα σύρματα μεγάλης διαμέτρου χρησιμοποιούνται σε τεχνολογικές εφαρμογές υψηλής καταπόνησης, όπως σε συνδετήρες, προϊόντα ενίσχυσης τοίχοποιίας, ηλεκτρόδια συγκολλήσεων, κ.λπ. Αντίθετα, τα σύρματα μικρής διαμέτρου χρησιμοποιούνται κατά κανόνα σε εφαρμογές ακριβείας, όπως σε σχάρες και φίλτρα (συρμάτινα πλέγματα) με μικρές οπές για το φιλτράρισμα πολύ λεπτών ή μικρών σωματιδίων (για παράδειγμα φίλτρα σκόνης και χημικών ουσιών), σε ιατροχειρουργικές εφαρμογές, κ.λπ. (10) Βάσει των προεκτεθέντων, συνάγεται το συμπέρασμα ότι τα σύρματα μικρής και μεγάλης διαμέτρου είναι δύο διαφορετικά προϊόντα που έχουν διαφορετικά χαρακτηριστικά και εφαρμογές και ότι, από την άποψη των χρηστών ΣΑΧ, δεν είναι εναλλάξιμα. (11) Βάσει των προεκτεθέντων και δεδομένου ότι κανένα από το ενδιαφερόμενα μέρη δεν προέβαλε επιχειρήματα όσον αφορά τα προσωρινά πορίσματα της Επιτροπής για το υπό εξέταση προϊόν και το σκεπτικό για το ομοειδές προϊόν, επιβεβαιώνονται τα πραγματικά περιστατικά και τα πορίσματα που αναφέρονται στις αιτιολογικές σκέψεις 7 έως 11 του προσωρινού κανονισμού. Δ. ΝΤΑΜΠΙΝΓΚ 1. Κορέα (12) Δεδομένου ότι κανένα από τα ενδιαφερόμενα μέρη δεν υπέβαλε επιχειρήματα και ότι η έρευνα δεν οδήγησε σε διαφορετικά συμπεράσματα, επιβεβαιώνονται τα προσωρινά πορίσματα της αιτιολογικής σκέψης 23 στοιχείο β) του προσωρινού κανονισμού, σύμφωνα με τα οποία τα περιθώρια ντάμπινγκ που καθορίστηκαν για τους ενδιαφερόμενους κορεάτες παραγωγούς-εξαγωγείς είναι ασήμαντα, με εξαίρεση την περίπτωση δύο εξαγωγέων. Επιπλέον, το σταθμισμένο μέσο εθνικό περιθώριο ντάμπινγκ για όλους τους παραγωγούς-εξαγωγείς που αποτέλεσαν αντικείμενο της έρευνας, οι οποίοι αντιπροσωπεύουν το σύνολο των εξαγωγών ΣΑΧ μεγάλης διαμέτρου στην Κοινότητα, καταγωγής Κορέας, εκφραζόμενο ως ποσοστό της τιμής CIF στα σύνορα της Κοινότητας είναι ασήμαντο, δηλαδή κάτω του 2%. Υπό τις συνθήκες αυτές, το περιθώριο ντάμπινγκ για την Κορέα πρέπει να θεωρηθεί αμελητέο σύμφωνα με το άρθρο 9 παράγραφος 3 του βασικού κανονισμού. 2. Ινδία (α) Κανονική αξία (13) Διάφοροι ινδοί παραγωγοί-εξαγωγείς υποστήριξαν ότι τα μέσα περιθώρια κέρδους που χρησιμοποιήθηκαν για τον προσδιορισμό της κατασκευασμένης κανονικής αξίας ήταν παράλογα, ιδίως επειδή ήταν αισθητά υψηλότερα από το περιθώριο κέρδους 5% που αναφέρθηκε στην αιτιολογική σκέψη 79 του προσωρινού κανονισμού ως εύλογο περιθώριο κέρδους για τον κοινοτικό κλάδο παραγωγής κατά τον προσδιορισμό της μη ζημιογόνου τιμής. Οι ίδιοι παραγωγοί-εξαγωγείς υποστήριξαν ότι, για τον προσδιορισμό της κατασκευασμένης κανονικής αξίας πρέπει να χρησιμοποιηθεί το περιθώριο κέρδους των εταιρειών κατά την περίοδο της έρευνας, δηλαδή ένα συνολικό στοιχείο που περιλαμβάνει τόσο το υπό εξέταση προϊόν όσο και τα υπόλοιπα προϊόντα. Στην περίπτωση των μη επικερδών εταιρειών, υποστηρίχθηκε ότι η κατασκευασμένη κανονική αξία πρέπει να προσδιοριστεί με βάση το μέσο όρο των περιθωρίων κέρδους των επικερδών ινδικών εταιρειών. (14) Ως εναλλακτική λύση, ζητήθηκε να υπολογιστεί το μέσο περιθώριο κέρδους για κάθε ενδιαφερόμενη επιχείρηση με βάση όλες τις εγχώριες πωλήσεις, δηλαδή τις πωλήσεις τόσο των επικερδών όσο και των μη επικερδών τύπων προϊόντων, και όχι μόνο με βάση τις εγχώριες πωλήσεις των επικερδών τύπων προϊόντων. (15) Εν προκειμένω πρέπει να σημειωθεί ότι, σύμφωνα με το άρθρο 2 παράγραφος 6 του κανονισμού (ΕΚ) αριθ. 384/96 [5] (εφεξής καλούμενου "ο βασικός κανονισμός"), το ποσό κέρδους υπολογίζεται με βάση στοιχεία για την παραγωγή και τις πωλήσεις, κατά τις συνήθεις εμπορικές πράξεις, του ομοειδούς προϊόντος στην


text: εγχώρια αγορά της χώρας εξαγωγής. Στη συνάρτηση αυτή, οι κάτω του κόστους πωλήσεις ενός συγκεκριμένου τύπου προϊόντος μπορούν να λαμβάνονται υπόψη για τον προσδιορισμό του περιθωρίου κέρδους, μόνο αν ο όγκος των μη επικερδών πωλήσεων του συγκεκριμένου τύπου προϊόντος δεν υπερβαίνει το 20% όλων των πωλήσεων του εν λόγω τύπου. Ο προαναφερόμενος κανόνας έχει τηρηθεί για τον προσδιορισμό του περιθωρίου κέρδους που χρησιμοποιήθηκε κατά τον προσδιορισμό της κατασκευασμένης κανονικής αξίας.[5] ΕΕ L 56, της 6.3.1996, όπως τροποποιήθηκε τελευταία με τον κανονισμό (ΕΚ) αριθ. 905/98, ΕΕ L 128, της 30.4.1998, σ. 18. (16) Επομένως, τα αιτήματα σχετικά με το περιθώριο κέρδους που χρησιμοποιήθηκε για τον προσδιορισμό της κατασκευασμένης κανονικής αξίας απορρίφθηκαν. (17) Ένας ινδός παραγωγός εξαγωγέας υποστήριξε ότι πρέπει να ληφθεί υπόψη η ποικιλία των αποθεμάτων των υπό επεξεργασία εμπορευμάτων για τον προσδιορισμό της κανονικής κατασκευασμένης αξίας. Το αίτημα αυτό έγινε αποδεκτό, όταν τα οριστικά στοιχεία που υποβλήθηκαν ήταν αρκετά. (18) Δύο ινδοί παραγωγοί-εξαγωγείς που υπέστησαν απώλειες καθ'όλη την περίοδο της έρευνας, υποστήριξαν, σύμφωνα με το άρθρο 2 παράγραφος 5 του βασικού κανονισμού, ότι οι εν λόγω απώλειες σημειώθηκαν κατά το στάδιο έναρξης λειτουργίας και ζήτησαν να ληφθεί υπόψη η περίσταση αυτή. Εντούτοις, δεδομένου ότι καμία από τις δύο αυτές εταιρείες δεν πληρούσε τα κριτήρια που καθορίζονται στο άρθρο 2 παράγραφος 5 του βασικού κανονισμού, η προσαρμογή δεν έγινε αποδεκτή. (19) Ελλείψει άλλων επιχειρημάτων σχετικά με τον προσδιορισμό της κανονικής αξίας, επιβεβαιώνονται τα πορίσματα που αναφέρονται στις αιτιολογικές σκέψεις 12 και 13 του προσωρινού κανονισμού. (β) Τιμή εξαγωγής (20) Ελλείψει νέων επιχειρημάτων σχετικά με τον προσδιορισμό της τιμής εξαγωγής, επιβεβαιώνονται τα πορίσματα που αναφέρονται στις αιτιολογικές σκέψεις 14 έως 16 του προσωρινού κανονισμού. (γ) Σύγκριση (21) Ένας ινδός παραγωγός-εξαγωγέας ζήτησε να καθοριστούν τα έξοδα δανεισμού που επιβάρυναν τον συνδεόμενο εισαγωγέα του με βάση τους όρους πληρωμής που χορηγήθηκαν από τον τελευταίο για πρώτη φορά σε ανεξάρτητο αγοραστή στην Κοινότητα και όχι με βάση τους όρους πληρωμής που συμφωνήθηκαν μεταξύ της μητρικής εταιρείας και του συνδεόμενου εισαγωγέα. Το αίτημα αυτό έγινε αποδεκτό και ο προσδιορισμός των εξόδων δανεισμού τροποποιήθηκε δεόντως. (22) Ελλείψει άλλων επιχειρημάτων σχετικά με τις προσαρμογές που έγιναν με σκοπό να επιτραπεί δίκαιη σύγκριση, επιβεβαιώνονται τα προσωρινά πορίσματα που αναφέρονται στις αιτιολογικές σκέψεις 17 έως 19 του προσωρινού κανονισμού. δ) Περιθώρια ντάμπινγκ (23) Ελλείψει νέων επιχειρημάτων σχετικά με τον προσδιορισμό του περιθωρίου ντάμπινγκ, επιβεβαιώνονται τα πορίσματα που αναφέρονται στις αιτιολογικές σκέψεις 20 έως 22 του προσωρινού κανονισμού. Βάσει αυτών, τα περιθώρια ντάμπινγκ, εκφραζόμενα ως ποσοστό της τιμής CIF στα σύνορα της Κοινότητας, είναι τα ακόλουθα: Bhansali Bright Bars Pvt. Ltd 1,2% Devidayal India Ltd. 27,5% Hindustan Stainless Steel Wire Co Pvt 76,2% Indore Wire Co. Ltd. 35,8% Isibars Ltd/Isinox Steels Ltd. 11,4% Kei Industries Ltd. 76,2% Macro Bars & Wires Pvt. Ltd. 21,9% Mukand Ltd. 23,3% Raajratna Metal Industries Ltd. 16,0% Triveni Shinton International Ltd. 68,2% Venus Wire Industries Ltd. 6,6% E. ΖΗΜΙΑ 1. Κοινοτικός κλάδος παραγωγής (24) Δεδομένου ότι κανένα από τα ενδιαφερόμενα μέρη δεν κοινοποίησε νέα αποδεικτικά στοιχεία ή τεκμηριωμένα επιχειρήματα, επιβεβαιώνονται τα πραγματικά περιστατικά και τα πορίσματα

type: legislation

jurisdiction: EU


text: που αναφέρονται στις αιτιολογικές σκέψεις 24 και 25 του προσωρινού κανονισμού, από τα οποία προκύπτει ότι οι καταγγέλλοντες κοινοτικοί παραγωγοί, που αντιπροσωπεύουν πάνω από το 65% της συνολικής κοινοτικής παραγωγής ΣΑΧ, αποτελούν τον κοινοτικό κλάδο παραγωγής, σύμφωνα με το άρθρο 4 παράγραφος 1 του βασικού κανονισμού. 2. Θέματα ανταγωνισμού (25) Στα σχόλια που έκαναν μετά την κοινολόγηση, οι ινδοί παραγωγοί-εξαγωγείς επανέλαβαν τον ισχυρισμό ότι όλα τα στοιχεία που υπέβαλε ο κοινοτικός κλάδος παραγωγής στο πλαίσιο της τρέχουσας διαδικασίας έχουν διογκωθεί τεχνητά συνεπεία της ομοιόμορφης εφαρμογής του συστήματος "προσαύξησης της τιμής του κράματος", και ότι, συνεπώς, δεν θα ήταν δυνατόν να πραγματοποιηθεί ακριβής ανάλυση της ζημίας στο πλαίσιο της διαδικασίας αντιντάμπινγκ. Δεδομένου ότι δεν προβλήθηκαν νέα επιχειρήματα από κανένα από τα ενδιαφερόμενα μέρη και ότι ελήφθη οριστική απόφαση της Επιτροπής που απορρίπτει την καταγγελία για την υπόθεση αριθ. IV/E-1/36.930 σχετικά με τις στιλβωμένες ράβδους από ανοξείδωτους χάλυβες, που ανήκουν στην ίδια κατηγορία προϊόντων με εκείνη των ΣΑΧ, επιβεβαιώνονται τα πορίσματα που αναφέρονται στην αιτιολογική σκέψη 27 του προσωρινού κανονισμού. 3. Κοινοτική κατανάλωση (26) Μετά την κοινολόγηση, ορισμένα ενδιαφερόμενα μέρη ισχυρίστηκαν ότι είναι ακατάλληλη η μέθοδος που ακολουθήθηκε για τον προσδιορισμό της κοινοτικής κατανάλωσης, ιδίως όσον αφορά τις πωλήσεις των μη συνεργασθέντων κοινοτικών παραγωγών και τις εισαγωγές από τρίτες χώρες. (27) Εν προκειμένω, πρέπει να υπενθυμιστεί ότι υπάρχουν λεπτομερή και επαληθευμένα στοιχεία μόνο για τον κοινοτικό κλάδο παραγωγής και τους συνεργασθέντες παραγωγούς-εξαγωγείς των οικείων χωρών. Επομένως, σύμφωνα με την πάγια πρακτική των κοινοτικών οργάνων, έγινε χρήση των πληροφοριών που διαθέτει η Επιτροπή και, ιδίως, των στοιχείων που παρασχέθηκαν από ανεξάρτητες στατιστικές πηγές. Κανένα από τα ενδιαφερόμενα μέρη δεν προσκόμισε πληροφορίες που να αποδεικνύουν ότι η μέθοδος που ακολούθησαν τα κοινοτικά όργανα ήταν παράλογη και ότι δεν δικαιολογείτο στην προκειμένη περίπτωση. (28) Συνεπώς, επιβεβαιώνονται τα πορίσματα που αναφέρονται στις αιτιολογικές σκέψεις 28 και 29 του προσωρινού κανονισμού. 4. Όγκος των εισαγωγών και μερίδια αγοράς των εισαγωγών που αποτέλεσαν αντικείμενο ντάμπινγκ (29) Δεδομένου ότι κανένα από τα ενδιαφερόμενα μέρη δεν προέβαλε νέα επιχειρήματα, επιβεβαιώνονται τα πορίσματα που αναφέρονται στις αιτιολογικές σκέψεις 30 και 31 του προσωρινού κανονισμού. 5. Tιμές των εισαγωγών που αποτελούν αντικείμενο ντάμπινγκ (30) Ορισμένα από τα ενδιαφερόμενα μέρη αμφισβήτησαν τη μέθοδο που χρησιμοποίησε η Επιτροπή στο προσωρινό στάδιο για τον υπολογισμό των περιθωρίων απόκλισης από τις κοινοτικές τιμές. Κατά την άποψή τους, τα περιθώρια αυτά διογκώθηκαν διότι τα ενδεχόμενα αρνητικά περιθώρια απόκλισης των τιμών των παραγωγών-εξαγωγέων από τις τιμές του κοινοτικού κλάδου παραγωγής δεν αντισταθμίστηκαν με τα ενδεχόμενα θετικά περιθώρια. (31) Πρέπει να σημειωθεί ότι, σύμφωνα με τη μέθοδο που περιγράφεται στις αιτιολογικές σκέψεις 33 και 34 του προσωρινού κανονισμού για τον υπολογισμό των περιθωρίων κατά τα οποία οι τιμές πώλησης των οικείων παραγωγών ήταν κατώτερες από αυτές των κοινοτικών παραγωγών, ο σταθμισμένος μέσος όρος των καθαρών τιμών πώλησης των εισαγωγών που αποτέλεσαν αντικείμενο ντάμπινγκ συγκρίθηκε, για κάθε μοντέλο ξεχωριστά, με το μέσο όρο της καθαρής τιμής πώλησης ανά μοντέλο του κοινοτικού κλάδου παραγωγής στην κοινοτική αγορά. Ως εκ τούτου, η εν λόγω μέθοδος επέτρεψε να ληφθεί υπόψη, για κάθε μοντέλο


text: ξεχωριστά, το ποσό κατά το οποίο η τιμή των παραγωγών-εξαγωγέων μιας εξαγωγικής συναλλαγής υπερέβαινε τη σταθμισμένη μέση τιμή του κοινοτικού κλάδου παραγωγής. Έτσι, το επιχείρημα απορρίπτεται. (32) Ελλείψει άλλων σχολίων, επιβεβαιώνονται τα συμπεράσματα που αναφέρονται στα σημεία 32 έως 35 του προσωρινού κανονισμού. 6. Κατάσταση του κοινοτικού κλάδου παραγωγής (33) Δεδομένου ότι κανένα από τα ενδιαφερόμενα μέρη δεν προέβαλε επιχειρήματα όσον αφορά τα προσωρινά πορίσματα που αφορούν τους οικονομικούς δείκτες σχετικά με την κατάσταση του κοινοτικού κλάδου παραγωγής, επιβεβαιώνονται τα πορίσματα που αναφέρονται στα σημεία 36 έως 43 του προσωρινού κανονισμού. (34) Ορισμένα από τα ενδιαφερόμενα μέρη υποστήριξαν ότι οι οικονομικοί δείκτες του κοινοτικού κλάδου παραγωγής δεν επιτρέπουν να συναχθεί το συμπέρασμα ότι ο εν λόγω κλάδος υφίσταται σημαντική ζημία. Πράγματι, υποστήριξαν ότι κατά την υπό εξέταση περίοδο, η κατάσταση του κοινοτικού κλάδου παραγωγής διατηρήθηκε σχετικά σταθερή και ότι παρουσίασε ακόμη και θετική εξέλιξη όσον αφορά την παραγωγή, τον όγκο των πωλήσεων και τις επενδύσεις. Όσον αφορά την αποδοτικότητα, η αρνητική τάση που σημειώθηκε θα μπορούσε να αποδοθεί στην απόφαση του κοινοτικού κλάδου παραγωγής να συγκεντρωθεί σε προϊόντα με υψηλότερο κόστος παραγωγής. (35) Υπενθυμίζεται ότι, όπως αναφέρεται στις αιτιολογικές σκέψεις 44 και 45 του προσωρινού κανονισμού, το συμπέρασμα σχετικά με τη σοβαρή ζημία που υπέστη ο κοινοτικός κλάδος παραγωγής βασιζόταν στο γεγονός ότι ο κοινοτικός κλάδος παραγωγής, ενόψει εισαγωγών με ντάμπινγκ, δεν μπόρεσε να παρακολουθήσει την ανοδική τάση της αγοράς και δεν κατόρθωσε να ανακτήσει τη θέση του στην αγορά, αλλά μπόρεσε μόνο να διατηρήσει σταθερό τον δικό του όγκο πωλήσεων εις βάρος της αποδοτικότητας, η οποία, στο πλαίσιο ύφεσης των τιμών πώλησης, επιδεινώθηκε σοβαρά. Πράγματι, ο όγκος πωλήσεων του κοινοτικού κλάδου παραγωγής αυξήθηκε μόνο κατά 5%, μεταξύ του 1994 και της περιόδου έρευνας, ενώ η κοινοτική αγορά σημείωσε αύξηση 20% κατά την ίδια περίοδο. Επιπλέον, η ελαφρά αύξηση της παραγωγής και των επενδύσεων φανερώνει ότι ο κοινοτικός κλάδος παραγωγής προσπάθησε να διατηρήσει το μερίδιο αγοράς του σε μια αισθητά αναπτυσσόμενη αγορά. Έτσι, η αρνητική τάση της αποδοτικότητας δεν οφείλεται αποκλειστικά, ή δεν οφείλεται καθόλου, στην έναρξη παραγωγής από τον κοινοτικό κλάδο ορισμένων μοντέλων που υφίσταντο μικρότερο ανταγωνισμό από τις εισαγωγές με ντάμπινγκ. (36) Βάσει των προεκτεθέντων, συνάγεται το συμπέρασμα ότι ο κοινοτικός κλάδος παραγωγής υφίσταται σημαντική ζημία όπως αναφέρεται στα σημεία 44 και 45 του προσωρινού κανονισμού. ΣΤ. ΑΙΤΙΩΔΗΣ ΣΥΝΑΦΕΙΑ (37) Μετά τη θέσπιση του προσωρινού κανονισμού, ορισμένα από τα ενδιαφερόμενα μέρη αμφισβήτησαν το γεγονός ότι η ζημία που υπέστη ο κοινοτικός κλάδος παραγωγής είχε προκληθεί από τις εισαγωγές με ντάμπινγκ. Ειδικότερα, υποστηρίχθηκε ότι η ζημία οφείλετο σε άλλους παράγοντες, δηλαδή στους κοινοτικούς παραγωγούς που δεν αποτέλεσαν αντικείμενο του κοινοτικού κλάδου παραγωγής, όπως ορίζεται παραπάνω. Εν προκειμένω, υποστηρίχθηκε ότι, λόγω της περιορισμένης συνεργασίας των κοινοτικών παραγωγών, η αξιολόγηση του αντικτύπου των πωλήσεων που πραγματοποίησαν οι μη συνεργασθέντες κοινοτικοί παραγωγοί δεν ήταν απολύτως αξιόπιστη. (38) Λαμβανομένης υπόψη της διαφάνειας και της ευαισθησίας της κοινοτικής αγοράς ΣΑΧ στις διακυμάνσεις των τιμών, είναι πιθανό ότι πολλοί άλλοι κοινοτικοί παραγωγοί ακολούθησαν παρόμοια πορεία με εκείνη που διαπιστώθηκε για τον κοινοτικό κλάδο παραγωγής, ιδίως


text: όσον αφορά τις τιμές. Επιπλέον, κανένα από τα ενδιαφερόμενα μέρη δεν υπέβαλε πληροφορίες από τις οποίες προκύπτει ότι οι μη καταγγέλλοντες παραγωγοί ανέπτυξαν δραστηριότητες σε πιο θετικό πλαίσιο. Έτσι, το επιχείρημα απορρίπτεται και επιβεβαιώνονται τα πορίσματα που αναφέρονται στην αιτιολογική σκέψη 50 του προσωρινού κανονισμού, σύμφωνα με τα οποία οι λοιποί κοινοτικοί παραγωγοί δεν συνέβαλαν στη ζημία του κοινοτικού κλάδου παραγωγής. (39) Βάσει των προεκτεθέντων, επιβεβαιώνονται τα πορίσματα που αναφέρονται στις αιτιολογικές σκέψεις 46 έως 59 του προσωρινού κανονισμού, σύμφωνα με τα οποία οι εισαγωγές σε χαμηλές τιμές που αποτελούν αντικείμενο ντάμπινγκ καταγωγής Ινδίας προκάλεσαν σημαντική ζημία στον κοινοτικό κλάδο παραγωγής. Ζ. ΚΟΙΝΟΤΙΚΟ ΣΥΜΦΕΡΟΝ (40) Μετά την έκδοση του προσωρινού κανονισμού, οι χρήστες υπέβαλαν παρατηρήσεις σχετικά με τις πιθανές επιπτώσεις των δασμών. (41) Όσον αφορά τον κοινοτικό κλάδο παραγωγής και τους λοιπούς κοινοτικούς παραγωγούς, δεδομένου ότι δεν υποβλήθηκαν άλλες παρατηρήσεις όσον αφορά τον αντίκτυπο των δασμών στην κατάστασή τους, επιβεβαιώνεται το συμπέρασμα σύμφωνα με το οποίο η επιβολή μέτρων μπορεί να επιτρέψει στον κοινοτικό κλάδο παραγωγής να ανακτήσει ικανοποιητικό επίπεδο αποδοτικότητας καθώς και να διατηρήσει και να αναπτύξει περαιτέρω τις δραστηριότητές του στην Κοινότητα, εξασφαλίζοντας τόσο απασχόληση όσο και επενδύσεις. (42) Ελλείψει άλλων αντιδράσεων από τους μη συνδεόμενους εισαγωγείς και προμηθευτές, επιβεβαιώνονται τα πορίσματα που αναφέρονται στις αιτιολογικές σκέψεις 66 έως 70 του προσωρινού κανονισμού. (43) Όσον αφορά τους χρήστες, ορισμένες επιχειρήσεις ισχυρίστηκαν ότι η επιβολή μέτρων θα είχε άμεσο αντίκτυπο στην οικονομική κατάστασή τους, δεδομένου ότι θα οδηγούσε σε αύξηση της τιμής των πρώτων υλών που χρησιμοποιούν. Εντούτοις, οι εν λόγω επιχειρήσεις ανέφεραν επίσης ότι, πέρα από την Ινδία, υπάρχουν και άλλες πηγές εφοδιασμού εκτός της Κοινότητας. Επιπλέον, λαμβανομένου υπόψη του εν γένει χαμηλού επιπέδου των δασμών, ο αντίκτυπος της ενδεχόμενης αύξησης των τιμών θα ήταν περιορισμένος. (44) Διάφοροι άλλοι χρήστες τόνισαν την ποιότητα και την αξιοπιστία των προϊόντων του κοινοτικού κλάδου παραγωγής, θεωρώντας, συνεπώς, ότι η επιβολή των μέτρων δεν θα επηρέαζε την κατάστασή τους. (45) Επομένως, επιβεβαιώνονται τα πορίσματα που αναφέρονται στις αιτιολογικές σκέψεις 60 έως 77 του προσωρινού κανονισμού, υπό την έννοια ότι δεν υπάρχουν επιτακτικοί λόγοι για τη μη επιβολή δασμών αντιντάμπινγκ. Η. ΟΡΙΣΤΙΚΑ ΜΕΤΡΑ 1. Κορέα (46) Βάσει των προαναφερόμενων συμπερασμάτων, σύμφωνα με τα οποία το σταθμισμένο μέσο εθνικό περιθώριο ντάμπινγκ για τις εισαγωγές καταγωγής Κορέας είναι ασήμαντο, περατώνεται η διαδικασία σχετικά με τις εισαγωγές ΣΑΧ μεγάλης διαμέτρου καταγωγής Κορέας, δυνάμει του άρθρου 9 παράγραφος 3 του βασικού κανονισμού. 2. Ινδία (47) Βάσει των ανωτέρω συμπερασμάτων σχετικά με το ντάμπινγκ, τη ζημία, την αιτιώδη συνάφεια και το κοινοτικό συμφέρον, εξετάστηκε ποια θα έπρεπε να είναι η μορφή και το ύψος των οριστικών μέτρων αντιντάμπινγκ ώστε να εξουδετερωθούν οι επιπτώσεις των ζημιογόνων πρακτικών ντάμπινγκ. (48) Επομένως, σύμφωνα με τα αναφερόμενα στην αιτιολογική σκέψη 79 του προσωρινού κανονισμού, υπολογίστηκε μη ζημιογόνο επίπεδο τιμών, σε επίπεδο που καλύπτει το κόστος παραγωγής του κοινοτικού κλάδου παραγωγής και εύλογη απόδοση επί των πωλήσεων. (49) Από τη σύγκριση μεταξύ των επιπέδων των μη ζημιογόνων τιμών στο ίδιο επίπεδο εμπορίου και των τιμών εξαγωγής που εφάρμοσαν οι παραγωγοί, προέκυψαν περιθώρια ζημίας


text: που κυμαίνονται από 20% σε πάνω από 50%, εκφραζόμενα ως ποσοστό της τιμής εισαγωγής ελεύθερο στα σύνορα της Κοινότητας,. Για τρεις ινδούς παραγωγούς-εξαγωγείς, το περιθώριο αυτό ήταν χαμηλότερο από τα περιθώρια ντάμπινγκ. (50) Επιβεβαιώνεται το συμπέρασμα που αναφέρεται στην αιτιολογική σκέψη 83 του προσωρινού κανονισμού, σύμφωνα με το οποίο όλα τα εξετασθέντα συστήματα αποτελούν εξαγωγικές επιδοτήσεις κατά την έννοια του άρθρου 3 παράγραφος 4 στοιχείο α) του προαναφερόμενου κανονισμού (ΕΚ) αριθ. 2026/97. Οι επιδοτήσεις, ως έχουν, μπορούν να επηρεάσουν τις τιμές εξαγωγής των ινδών παραγωγών-εξαγωγέων, οδηγώντας στην αύξηση των περιθωρίων ντάμπινγκ. Επομένως, όπως αναφέρεται στις αιτιολογικές σκέψεις 80 έως 82 του προσωρινού κανονισμού, είναι σκόπιμο να γίνει προσαρμογή των δασμών αντιντάμπινγκ ώστε να αντιστοιχούν αυτοί στα πραγματικά περιθώρια ντάμπινγκ που απομένουν μετά την επιβολή των αντισταθμιστικών δασμών, τα οποία σκοπό έχουν να αντισταθμίσουν τις επιπτώσεις των εξαγωγικών επιδοτήσεων. (51) Βάσει των προεκτεθέντων, και λαμβανομένων υπόψη των αποτελεσμάτων της παράλληλης διαδικασίας αντεπιδοτήσεων, τα ποσοστά του οριστικού δασμού, εκφραζόμενα ως ποσοστό της τιμής CIF στα σύνορα της Κοινότητας, πριν από την καταβολή δασμού, είναι τα εξής: Εταιρεία // Δασμός αντιντάμπινγκ (%) Bhansali // 0 Devidayal // 2,4 Indore Wire // 16,5 Isibars/Isinox // 0 Kei Industries // 32,6 Macro Bars // 0 Mukand // 10,1 Raajratna // 0 Triveni // 55,6 Venus Wire // 0 (52) Όσον αφορά τους λοιπούς παραγωγούς-εξαγωγείς, λαμβανομένου υπόψη του υψηλού βαθμού συνεργασίας που σημειώθηκε, πρέπει να εφαρμοστεί ο υψηλότερος δασμός αντιντάμπινγκ που καθορίστηκε για μία εταιρεία. Ο δασμός αυτός ισοδυναμεί με 55,6%. Ο εν λόγω δασμός δεν προσαρμόστηκε κατά την έννοια του άρθρου 24 παράγραφος 1 του προαναφερόμενου κανονισμού (ΕΚ) αριθ. 2026/97, δεδομένου ότι, όπως διαπιστώθηκε, η εταιρεία για την οποία καθορίστηκε ο δασμός αυτός, η Τriveni, δεν έλαβε αντισταθμίσιμες εξαγωγικές επιδοτήσεις. (53) Τα ατομικά ποσοστά δασμού που προσδιορίζονται στον παρόντα κανονισμό καθορίστηκαν με βάση τα πορίσματα της παρούσας έρευνας αντιντάμπινγκ. Συνεπώς, εκφράζουν την κατάσταση που διαπιστώθηκε κατά την έρευνα. Τα εν λόγω ποσοστά δασμού εφαρμόζονται, επομένως, αποκλειστικά στις εισαγωγές προϊόντων καταγωγής της οικείας χώρας που παράγονται από τα συγκεκριμένα νομικά πρόσωπα που έχουν αναφερθεί. Τα προϊόντα που παράγει οποιαδήποτε άλλη εταιρεία που δεν αναφέρεται ρητά στο κανονιστικό μέρος του παρόντος κανονισμού, συμπεριλαμβανομένων των συνδεόμενων μερών, δεν επωφελούνται των ποσοστών αυτών και υπόκεινται στο ποσοστό του υπόλοιπου δασμού. (54) Οποιοδήποτε αίτημα για την εφαρμογή των εν λόγω ατομικών ποσοστών δασμού (για παράδειγμα, μετά από αλλαγή της επωνυμίας της εταιρείας) αποστέλλεται αμέσως στην Επιτροπή μαζί με όλες τις σχετικές πληροφορίες, που αφορούν ιδίως τις αλλαγές που έχουν επέλθει στις δραστηριότητες της επιχείρησης, όσον αφορά την παραγωγή, τις εγχώριες και τις εξαγωγικές πωλήσεις, σε συνδυασμό με την αλλαγή της επωνυμίας. Θ. ΕΙΣΠΡΑΞΗ ΤΩΝ ΠΡΟΣΩΡΙΝΩΝ ΔΑΣΜΩΝ (55) Λαμβανομένου υπόψη τoυ ποσού των περιθωρίων ντάμπινγκ που καθορίστηκαν οριστικά για τους παραγωγούς-εξαγωγείς που είναι εγκατεστημένοι στην Ινδία και δεδομένης της σοβαρότητας της ζημίας που προκλήθηκε στον κοινοτικό κλάδο παραγωγής, θεωρείται απαραίτητο να εισπραχθούν οριστικά, μέχρι το ποσό των οριστικά επιβληθέντων δασμών, τα ποσά που καταβλήθηκαν ως εγγύηση δυνάμει του προσωρινού κανονισμού, εκτός εάν οι προσωρινοί δασμοί είναι χαμηλότεροι, οπότε εφαρμόζονται αυτοί οι


text: τελευταίοι, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: A5Aρθρο 1 Επιβάλλεται οριστικός δασμός αντιντάμπινγκ στις εισαγωγές συρμάτων από ανοξείδωτους χάλυβες με διάμετρο 1 mm ή μεγαλύτερη που περιέχουν κατά βάρος 2,5% ή περισσότερο νικέλιο, εκτός από τα σύρματα που περιέχουν κατά βάρος 28% ή περισσότερο αλλά όχι περισσότερο από 31% νικέλιο, και 20% ή περισσότερο αλλά όχι περισσότερο από 22% χρώμιο, που υπάγονται στον κωδικό ΣΟ 7223 00 19 (κωδικός Taric 7223 00 19.90), καταγωγής Ινδίας. Ο οριστικός δασμός αντιντάμπινγκ που εφαρμόζεται στην καθαρή τιμή "ελεύθερο στα σύνορα της Κοινότητας", πριν από τον εκτελωνισμό, είναι ο εξής: >ΘΕΣΗ ΠIΝΑΚΑ> Με την επιφύλαξη τυχόν διαφορετικής ρύθμισης, εφαρμόζονται οι διατάξεις που ισχύουν για τους τελωνειακούς δασμούς. Τα ατομικά ποσοστά δασμών (σε αντίθεση με τα εθνικά ποσοστά που εφαρμόζονται σε "άλλους") που προσδιορίζονται στον παρόντα κανονισμό, εφαρμόζονται αποκλειστικά στις εισαγωγές προϊόντων που παράγονται από το ή τα ρητώς αναφερόμενα νομικά πρόσωπα και κατάγονται από την ενδιαφερόμενη χώρα. Τα προϊόντα που παράγονται από οποιαδήποτε εταιρεία που δεν αναφέρεται με την ακριβή επωνυμία της στο κανονιστικό μέρος του παρόντος κανονισμού δεν επωφελούνται των ποσοστών αυτών. Οποιοδήποτε αίτημα για την εφαρμογή των εν λόγω ατομικών ποσοστών δασμού (π.χ. μετά από αλλαγή της επωνυμίας του νομικού πρόσωπου) αποστέλλεται αμέσως στην Επιτροπή [6] μαζί με όλες τις σχετικές πληροφορίες, που αφορούν ιδίως τις αλλαγές που έχουν επέλθει στις δραστηριότητες της εταιρείας, όσον αφορά την παραγωγή, τις εγχώριες και τις εξαγωγικές πωλήσεις, σε συνδυασμό με την αλλαγή της επωνυμίας. H Eπιτροπή, κατόπιν διαβουλεύσεων με τη συμβουλευτική Επιτροπή, τροποποιεί δεόντως τον Κανονισμό, ενημερώνοντας τον κατάλογο των εταιρειών που τυγχάνουν ατομικών ποσοστών δασμού.[6] Ευρωπαϊκή Επιτροπή A5Aρθρο 2 Tα ποσά που καταβλήθηκαν ως εγγύηση υπό μορφή προσωρινών δασμών αντιντάμπινγκ στις εισαγωγές συρμάτων από ανοξείδωτους χάλυβες με διάμετρο 1 mm ή μεγαλύτερη, καταγωγής Ινδίας, δυνάμει του κανονισμού (ΕΚ) αριθ. 617/1999 [7] εισπράττονται οριστικά στο επίπεδο των οριστικά επιβληθέντων δασμών. Αποδεσμεύονται τα ποσά που καταβλήθηκαν ως εγγύηση καθ ́υπέρβαση των οριστικών δασμών αντιντάμπινγκ.[7] ΕΕ L 79, της 24.3.1999, σ.13 Οι διατάξεις που αναφέρονται στο άρθρο 1 παράγραφος 4 ισχύουν επίσης για την οριστική είσπραξη των ποσών που καταβλήθηκαν ως εγγύηση υπό μορφή προσωρινών δασμών αντιντάμπινγκ. A5Aρθρο 3 Περατώνεται η διαδικασία σχετικά με τις εισαγωγές συρμάτων από ανοξείδωτους χάλυβες με διάμετρο 1 mm ή μεγαλύτερη καταγωγής Κορέας. A5Aρθρο 4 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Έγινε στις Βρυξέλλες, στις Για το ΣυμβούλιοΟ Πρόεδρος


text:
 Σημαντική ανακοίνωση νομικού περιεχομένου
 |
 52009PC0165
 Πρόταση κανονισμου του Συμβουλιου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα (PSC σύρματα και πολύκλωνα συρματόσχοινα) καταγωγής Λαϊκής Δημοκρατίας της Κίνας /* COM/2009/0165 τελικό */
 [pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.4.2009COM(2009) 165 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα (PSC σύρματα και πολύκλωνα συρματόσχοινα) καταγωγής Λαϊκής Δημοκρατίας της Κίνας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης |Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005, (εφεξής «ο βασικός κανονισμός») στο πλαίσιο της διαδικασίας για τις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα (PSC σύρματα και πολύκλωνα συρματόσχοινα) καταγωγής Λαϊκής Δημοκρατίας της Κίνας. |Γενικό πλαίσιο Η παρούσα πρόταση υποβάλλεται στο πλαίσιο της εκτέλεσης του βασικού κανονισμού και αποτελεί προϊόν έρευνας που διεξήχθη σύμφωνα με τις ουσιώδεις και διαδικαστικές απαιτήσεις που προβλέπει ο βασικός κανονισμός. |Υφιστάμενες διατάξεις στον τομέα της πρότασης Κανονισμός (ΕΚ) αριθ. 1129/2008 της Επιτροπής για την επιβολή προσωρινού δασμού αντιντάμπινγκ στις εισαγωγές PSC συρμάτων και πολύκλωνων συρματόσχοινων καταγωγής Λαϊκής Δημοκρατίας της Κίνας. |Συνοχή με άλλες πολιτικές και στόχους της Ένωσης Άνευ αντικειμένου. |2. Διαβούλευση με τα ενδιαφερόμενα μέρη και εκτίμηση των επιπτώσεων |Διαβούλευση με τα ενδιαφερόμενα μέρη |Έχει ήδη δοθεί η δυνατότητα στα ενδιαφερόμενα μέρη τα οποία αφορά η παρούσα διαδικασία να υπερασπιστούν τα συμφέροντά τους κατά τη διάρκεια της έρευνας, σύμφωνα με τις διατάξεις του βασικού κανονισμού. |Συλλογή και χρήση εμπειρογνωμοσύνης |Δεν υπήρξε ανάγκη προσφυγής σε εξωτερική εμπειρογνωμοσύνη. |Εκτίμηση αντικτύπου Η παρούσα πρόταση προκύπτει από την εκτέλεση του βασικού κανονισμού. Ο βασικός κανονισμός δεν προβλέπει γενική εκτίμηση αντικτύπου, αλλά περιλαμβάνει πλήρη κατάλογο των όρων που πρέπει να εκτιμηθούν. |3. Νομικά στοιχεία της πρότασης |Συνοπτική παρουσίαση της προτεινόμενης δράσης Στις 16 Φεβρουαρίου 2008 η Επιτροπή ξεκίνησε διαδικασία αντιντάμπινγκ σχετικά με τις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα («PSC σύρματα και πολύκλωνα συρματόσχοινα») καταγωγής Λαϊκής Δημοκρατίας της Κίνας («ΛΔΚ»). Με τον κανονισμό (ΕΚ) αριθ. 1129/2008 η Επιτροπή επέβαλε προσωρινούς δασμούς αντιντάμπινγκ στις εν λόγω εισαγωγές. Η συνημμένη πρόταση κανονισμού του Συμβουλίου βασίζεται στα οριστικά πορίσματα για την πρακτική ντάμπινγκ, τη ζημία, την αιτιώδη συνάφεια και το συμφέρον της Κοινότητας. Όσον αφορά το ντάμπινγκ, διαπιστώθηκε ότι δύο παραγωγοί-εξαγωγείς στους οποίους χορηγήθηκε ατομική μεταχείριση παρέλειψαν να υποβάλουν σημαντικές πληροφορίες κατά την έρευνα. Ως εκ τούτου και σύμφωνα με το άρθρο 18 του βασικού κανονισμού, η αίτησή τους για ατομική μεταχείριση απορρίφθηκε. Ένας άλλος παραγωγός-εξαγωγέας στον οποίο δεν χορηγήθηκε προσωρινά ατομική μεταχείριση μπόρεσε να παράσχει διευκρινίσεις σχετικά με τη


text: σύνθεση της διοίκησης και τα δικαιώματα ψήφου των μελών της, αποδεικνύοντας ότι δεν υπήρχε σημαντική κρατική παρέμβαση κατά την έννοια του άρθρου 9 παράγραφος 5 στοιχείο γ) του βασικού κανονισμού. Για τον λόγο αυτόν, υπολογίστηκε ειδικός δασμολογικός συντελεστής για τον εν λόγω παραγωγό-εξαγωγέα. Όσον αφορά άλλες πτυχές της έρευνας, επιβεβαιώθηκαν τα προσωρινά πορίσματα, ενώ παράλληλα εισήχθησαν ορισμένες αλλαγές στον υπολογισμό των περιθωρίων ντάμπινγκ και των περιθωρίων ζημίας και, συνεπώς, των δασμών. Προτείνεται, συνεπώς, στο Συμβούλιο να εγκρίνει τη συνημμένη πρόταση κανονισμού που θα πρέπει να δημοσιευθεί στην Επίσημη Εφημερίδα το αργότερο έως τις 13 Μαΐου 2009. |Νομική βάση Κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005. |Αρχή της επικουρικότητας Η παρούσα πρόταση εμπίπτει στην αποκλειστική αρμοδιότητα της Κοινότητας. Συνεπώς, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους: |Η μορφή της δράσης περιγράφεται στον προαναφερθέντα βασικό κανονισμό και δεν αφήνει περιθώριο για τη λήψη απόφασης σε εθνικό επίπεδο. |Η αναφορά του τρόπου με τον οποίο ο οικονομικός και διοικητικός φόρτος που βαρύνει την Κοινότητα, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες ελαχιστοποιείται και είναι αναλογικός προς το στόχο της πρότασης είναι άνευ αντικειμένου. |Επιλογή μέσων |Προτεινόμενο μέσο: κανονισμός. |Άλλα μέσα δεν θα ήταν κατάλληλα για τον ακόλουθο λόγο: Η προσφυγή σε άλλα μέσα δεν είναι σκόπιμη, διότι ο βασικός κανονισμός δεν προβλέπει εναλλακτικές επιλογές. |4. Δημοσιονομικές επιπτώσεις |Η πρόταση δεν έχει επιπτώσεις για τον κοινοτικό προϋπολογισμό. |ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα (PSC σύρματα και πολύκλωνα συρματόσχοινα) καταγωγής Λαϊκής Δημοκρατίας της ΚίναςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] (εφεξής «ο βασικός κανονισμός»), και ιδίως το άρθρο 9,την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:1. ΔΙΑΔΙΚΑΣΙΑ1.1. Προσωρινά μέτρα(1) Με τον κανονισμό (ΕΚ) αριθ. 1129/2008[2] («προσωρινός κανονισμός») η Επιτροπή επέβαλε προσωρινό δασμό αντιντάμπινγκ στις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα («PSC σύρματα και πολύκλωνα συρματόσχοινα») καταγωγής Λαϊκής Δημοκρατίας της Κίνας («ΛΔΚ»).(2) Σημειώνεται ότι η διαδικασία ξεκίνησε κατόπιν καταγγελίας που υποβλήθηκε από την Eurostress Information Service (ESIS) εξ ονόματος παραγωγών που αντιπροσωπεύουν μεγάλο μέρος της συνολικής κοινοτικής παραγωγής PSC συρμάτων και πολύκλωνων συρματόσχοινων, στην προκειμένη περίπτωση πάνω από το 57%.(3) Όπως ορίζεται στην αιτιολογική σκέψη 13 του προσωρινού κανονισμού, η έρευνα για την πρακτική ντάμπινγκ και τη ζημία κάλυψε την περίοδο από την 1η Ιανουαρίου 2007 έως την 31η Δεκεμβρίου 2007 («περίοδος έρευνας» ή


text: «ΠΕ»). Η εξέταση των τάσεων που ήταν σημαντικές για την εκτίμηση της ζημίας κάλυψε την περίοδο από την 1η Ιανουαρίου 2004 έως το τέλος της περιόδου έρευνας («εξεταζόμενη περίοδος»).1.2. Επακόλουθη διαδικασία(4) Μετά τη γνωστοποίηση των ουσιωδών πραγματικών περιστατικών και των εκτιμήσεων βάσει των οποίων αποφασίστηκε η επιβολή προσωρινών μέτρων αντιντάμπινγκ («κοινοποίηση προσωρινών πορισμάτων»), αρκετά ενδιαφερόμενα μέρη υπέβαλαν γραπτώς παρατηρήσεις για να γνωστοποιήσουν τις απόψεις τους σχετικά με τα προσωρινά πορίσματα. Τα μέρη τα οποία το ζήτησαν, έγιναν δεκτά σε ακρόαση. Η Επιτροπή εξακολούθησε να αναζητεί και να επαληθεύει όλες τις πληροφορίες που έκρινε αναγκαίες για τα οριστικά της πορίσματα.(5) Η Επιτροπή διερεύνησε περαιτέρω την εν λόγω υπόθεση σε σχέση με το κοινοτικό συμφέρον και ανέλυσε τα δεδομένα που περιλαμβάνονταν στις απαντήσεις σε ερωτηματολόγιο τις οποίες απέστειλαν ορισμένοι χρήστες στην Κοινότητα μετά την επιβολή των προσωρινών μέτρων αντιντάμπινγκ.(6) Πραγματοποιήθηκαν τέσσερις επιπλέον επιτόπιοι έλεγχοι στις εγκαταστάσεις των ακόλουθων εταιρειών-χρηστών:- Hormipresa SL, Santa Coloma de Queralt, Ισπανία- Group Pacadar SA, Μαδρίτη, Ισπανία- Strongforce Engineering PLC, Dartford, Ηνωμένο Βασίλειο- Hanson Building Products Limited, Somercotes, Ηνωμένο Βασίλειο(7) Όλα τα μέρη ενημερώθηκαν για τα ουσιώδη πραγματικά περιστατικά και τις εκτιμήσεις, βάσει των οποίων επρόκειτο να προταθούν η επιβολή οριστικών μέτρων αντιντάμπινγκ στις εισαγωγές PSC συρμάτων και πολύκλωνων συρματόσχοινων καταγωγής Λαϊκής Δημοκρατίας της Κίνας και η οριστική είσπραξη των ποσών που είχαν καταβληθεί ως εγγύηση υπό μορφή προσωρινού δασμού. Επίσης, τους δόθηκε προθεσμία εντός της οποίας μπορούσαν να υποβάλουν τις παρατηρήσεις τους μετά την εν λόγω κοινοποίηση.(8) Οι προφορικές και γραπτές παρατηρήσεις που υπέβαλαν τα ενδιαφερόμενα μέρη ελήφθησαν υπόψη και, όπου κρίθηκε σκόπιμο, τροποποιήθηκαν αντιστοίχως τα σχετικά πορίσματα.2. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ2.1. Υπό εξέταση προϊόν(9) Ένα ενδιαφερόμενο μέρος ισχυρίστηκε ότι ένας συγκεκριμένος τύπος πολύκλωνου συρματόσχοινου με 19 σύρματα πρέπει να εξαιρεθεί από το πεδίο εφαρμογής της διαδικασίας λόγω του ότι αυτός ο τύπος προϊόντος χρησιμοποιείται για πολύ συγκεκριμένες εφαρμογές και δεν είναι δυνατόν να χρησιμοποιηθεί για τον οπλισμό σκυροδέματος, για στοιχεία αιώρησης και για καλωδιωτές γέφυρες που συνιστούν τις κύριες εφαρμογές του υπό εξέταση προϊόντος, ενώ, επιπλέον, δεν παράγεται στην Κοινότητα. Ζητήθηκε η γνώμη του κοινοτικού κλάδου παραγωγής ο οποίος επιβεβαίωσε ότι το περιγραφέν προϊόν, δηλαδή το πολύκλωνο συρματόσχοινο με 19 σύρματα, αλλά και τα πολύκλωνα συρματόσχοινα με περισσότερα από 19 σύρματα, δεν συνιστούν το υπό εξέταση προϊόν. Ο ισχυρισμός έγινε κατά συνέπεια δεκτός και τα πολύκλωνα συρματόσχοινα με 19 ή περισσότερα σύρματα θα εξαιρεθούν από το πεδίο κάλυψης του προϊόντος.(10) Ελλείψει άλλων παρατηρήσεων όσον αφορά το υπό εξέταση προϊόν και το ομοειδές προϊόν, επιβεβαιώνονται οι αιτιολογικές σκέψεις 14 έως 20 του προσωρινού κανονισμού.3. ΝΤΑΜΠΙΝΓΚ3.1. Καθεστώς οικονομίας της αγοράς (ΚΟΑ)(11) Ένας κινέζος παραγωγός-εξαγωγέας αμφισβήτησε τα προσωρινά πορίσματα όσον αφορά τον καθορισμό του ΚΟΑ και ισχυρίστηκε ότι πληρούνται τα κριτήρια που ορίζονται στο άρθρο 2 παράγραφος 7 στοιχείο γ) περιπτώσεις 1 έως 3 του βασικού κανονισμού.(12) Όσον αφορά το κριτήριο 1, η έρευνα σχετικά με το ΚΟΑ έδειξε ότι το κόστος ηλεκτρικής ενέργειας για τον εν λόγω παραγωγό-εξαγωγέα, το οποίο αποτελεί σημαντικό μέρος του συνολικού κόστους κατασκευής, δεν ήταν αξιόπιστο. Διαπιστώθηκε ότι το κόστος ηλεκτρικής ενέργειας


text: τιμολογούνταν μέσω τρίτης εταιρείας η οποία τελούσε υπό εκκαθάριση (αντί να τιμολογείται απευθείας από τον πάροχο της ηλεκτρικής ενέργειας). Διευκρινίστηκε ότι η εν λόγω εταιρεία, στην οποία ανήκαν αρχικά οι εγκαταστάσεις παραγωγής όπου παραγόταν το υπό εξέταση προϊόν, αλλά η οποία στο μεταξύ τελούσε υπό εκκαθάριση, εξακολουθούσε να θεωρείται ο ιδιοκτήτης μέρους των εγκαταστάσεων. Κατά συνέπεια, η εταιρεία ηλεκτρισμού εξακολουθούσε να τιμολογεί το σύνολο της κατανάλωσης ηλεκτρικής ενέργειας στην υπό εκκαθάριση εταιρεία η οποία με τη σειρά της τιμολογούσε το κόστος αυτό στον εν λόγω παραγωγό-εξαγωγέα.(13) Παρ’ όλα αυτά, επαληθεύτηκε ότι ο παραγωγός-εξαγωγέας αγόρασε τις εγκαταστάσεις παραγωγής κατά την ΠΕ το 2007 και ήταν για τουλάχιστον ένα μέρος της ΠΕ ο νόμιμος ιδιοκτήτης των εγκαταστάσεων παραγωγής. Πέραν τούτου, δεν κατέστη δυνατή η αντιστοίχιση των ποσών που αναφέρθηκαν με τους λογαριασμούς του παραγωγού-εξαγωγέα. Τέλος, η εταιρεία δεν υπέβαλε, μετά την κοινοποίηση προσωρινών συμπερασμάτων, καμία πληροφορία ή αποδεικτικό στοιχείο που θα μπορούσε να αποδείξει την αξιοπιστία του κόστους ηλεκτρικής ενέργειας και θα μπορούσε συνεπώς να μεταβάλει τα προσωρινά πορίσματα ως προς το σημείο αυτό.(14) Ο ίδιος παραγωγός-εξαγωγέας επανέλαβε ότι η περιορισμένης διάρκειας επιχειρηματική του άδεια δεν δείχνει σημαντική κρατική παρέμβαση κατά την έννοια του άρθρου 2 παράγραφος 7 στοιχείο γ) περίπτωση 1 του βασικού κανονισμού, όπως έδειξε η έρευνα σχετικά με το ΚΟΑ. Ως προς το σημείο αυτό, σημειώνεται ότι η περιορισμένη διάρκεια της επιχειρηματικής άδειας διαπιστώθηκε ότι συνιστά εμπόδιο για τη λήψη μακροπρόθεσμων επιχειρηματικών αποφάσεων και για μακροπρόθεσμο επιχειρηματικό σχεδιασμό. Πιο συγκεκριμένα, διαπιστώθηκε ότι οι εταιρείες που βρίσκονταν σε παρόμοια κατάσταση επωφελούνταν συνήθως από κατά πολύ μεγαλύτερης διάρκειας επιχειρηματικές άδειες. Ωστόσο, σε συνέχεια της κοινοποίησης των προσωρινών συμπερασμάτων, κατέστη δυνατό να διευκρινιστεί ότι η έγκαιρη παράταση της επιχειρηματικής άδειας του παραγωγού-εξαγωγέα συνιστούσε απλή τυπική διαδικασία η οποία δεν μπορούσε πλέον να θεωρείται εμπόδιο για τη λήψη μακροπρόθεσμων επιχειρηματικών αποφάσεων και για μακροπρόθεσμο επιχειρηματικό σχεδιασμό.(15) Με βάση τα ανωτέρω, συνήχθη το συμπέρασμα ότι σε αυτή τη συγκεκριμένη περίπτωση η διάρκεια της επιχειρηματικής άδειας δεν είναι πράγματι δυνατόν να θεωρηθεί σημαντική κρατική παρέμβαση κατά την έννοια του άρθρου 2 παράγραφος 7 στοιχείο γ) περίπτωση 1 και τα επιχειρήματα του παραγωγού-εξαγωγέα έγιναν δεκτά. Τα προσωρινά πορίσματα αναθεωρήθηκαν καταλλήλως.(16) Ο εν λόγω παραγωγός-εξαγωγέας αμφισβήτησε επίσης το πόρισμα ότι δεν πληρούσε τους όρους του άρθρου 2 παράγραφος 7 στοιχείο γ) περίπτωση 2 του βασικού κανονισμού, δηλαδή ότι τηρεί σαφή λογιστική καταγραφή, υποκείμενη σε ανεξάρτητο έλεγχο, βάσει των διεθνών λογιστικών προτύπων. Σημειώνεται ότι η έρευνα σχετικά με το ΚΟΑ αποκάλυψε ότι σημαντικά ποσά ενός επαναλαμβανόμενου δανείου είχαν καταχωριστεί σε λάθος σημείο. Παρά το γεγονός ότι ο παραγωγός-εξαγωγέας ισχυρίστηκε ότι το πόρισμα αυτό δεν είναι σύμφωνο με τα πραγματικά περιστατικά, δεν υπέβαλε καμία πειστική εξήγηση ή οιοδήποτε έγκυρο αποδεικτικό στοιχείο προς υποστήριξη του ισχυρισμού του. Συνεπώς, ο ισχυρισμός αυτός έπρεπε να απορριφθεί.(17) Τέλος, ο ίδιος παραγωγός-εξαγωγέας ισχυρίστηκε ότι δεν υπάρχουν μείζονες στρεβλώσεις προερχόμενες από το παλαιό σύστημα που δεν ακολουθούσε την οικονομία της αγοράς, όπως ορίζεται στο άρθρο 2 παράγραφος 7 στοιχείο γ) περίπτωση 3 του βασικού κανονισμού. Πιο συγκεκριμένα, ο παραγωγός-εξαγωγέας αμφισβήτησε το πόρισμα ότι μπορούσε να


text: δανείζεται χρήματα με επιτόκιο που ήταν κατά πολύ μικρότερο του επιτοκίου της αγοράς. Ωστόσο, ο παραγωγός-εξαγωγέας δεν παρέσχε καμία νέα πληροφορία ή αποδεικτικό στοιχείο που να μπορεί να οδηγήσει σε αναθεώρηση των προσωρινών πορισμάτων ως προς το σημείο αυτό. Ως εκ τούτου, ο ισχυρισμός αυτός έπρεπε να απορριφθεί.(18) Με βάση τα ανωτέρω και παρά τα πορίσματα που περιγράφηκαν στην ανωτέρω αιτιολογική σκέψη 14, τα πορίσματα σχετικά με το ΚΟΑ όσον αφορά τον εν λόγω παραγωγό-εξαγωγέα όπως παρατίθενται στην αιτιολογική σκέψη 35 του προσωρινού κανονισμού επιβεβαιώνονται.(19) Ελλείψει άλλων παρατηρήσεων σχετικά με τον καθορισμό του ΚΟΑ, επιβεβαιώνονται τα προσωρινά πορίσματα, όπως αναφέρονται στις αιτιολογικές σκέψεις 25 έως 36 του προσωρινού κανονισμού.3.2. Ατομική μεταχείριση (ΑΜ)(20) Ο παραγωγός-εξαγωγέας στον οποίο δεν χορηγήθηκε ΑΜ ισχυρίστηκε ότι η διαδικασία λήψης των αποφάσεων ήταν επαρκώς ανεξάρτητη από κρατική παρέμβαση κατά την έννοια του άρθρου 9 παράγραφος 5 στοιχείο γ) του βασικού κανονισμού.(21) Προς υποστήριξη του ισχυρισμού αυτού, ο παραγωγός-εξαγωγέας μπόρεσε να παράσχει διευκρινίσεις σχετικά με τη σύνθεση του διοικητικού συμβουλίου της εταιρείας και τα δικαιώματα ψήφου των μετόχων της. Με τον τρόπο αυτόν, ο παραγωγός-εξαγωγέας μπόρεσε να αποδείξει ότι η εταιρεία ήταν σε επαρκή βαθμό ανεξάρτητη από πιθανή κρατική παρέμβαση όσον αφορά τον καθορισμό των τιμών της κατά την έννοια του άρθρου 9 παράγραφος 5 στοιχείο γ) του βασικού κανονισμού. Επιπροσθέτως, ο παραγωγός-εξαγωγέας, όπως αναφέρεται στην αιτιολογική σκέψη 14 ανωτέρω, μπόρεσε να αποδείξει επίσης ότι η διάρκεια της επιχειρηματικής άδειας δεν είναι δυνατόν να εκληφθεί ως σημαντική κρατική παρέμβαση. Ως εκ τούτου, καθώς ο εν λόγω παραγωγός-εξαγωγέας πληρούσε τις απαιτήσεις για ΑΜ όπως ορίζονται στο άρθρο 9 παράγραφος 5 του βασικού κανονισμού, έπρεπε να υπολογιστεί ατομικός οριστικός δασμός που θα ισχύει για τα προϊόντα που παράγονται και εξάγονται από την εταιρεία αυτή.(22) Όσον αφορά δύο από τους παραγωγούς-εξαγωγείς στους οποίους χορηγήθηκε ΑΜ, νέες πληροφορίες που διατέθηκαν μετά την επιβολή των προσωρινών μέτρων έδειξαν ότι στελέχη των εταιρειών αυτών ήταν μέλη κρατικών φορέων κατά την έννοια του άρθρου 9 παράγραφος 5 στοιχείο γ) του βασικού κανονισμού. Και οι δύο εταιρείες παρέλειψαν να αναφέρουν την πληροφορία αυτή στο πλαίσιο του αιτήματός τους για χορήγηση ΚΟΑ/ΑΜ.(23) Θεωρήθηκε ότι η παράλειψη αυτής της πληροφορίας ήταν παραπλανητική κατά την έννοια του άρθρου 18 παράγραφος 1 του βασικού κανονισμού και ότι πρέπει να μη ληφθούν υπόψη οι πληροφορίες που παρασχέθηκαν στα σχετικά αιτήματά τους για χορήγηση ΚΟΑ/ΑΜ. Στις εν λόγω εταιρείες δόθηκε η δυνατότητα να παράσχουν περαιτέρω εξηγήσεις σύμφωνα με το άρθρο 18 παράγραφος 4 του βασικού κανονισμού. Παρ’ όλα αυτά, καμία από τις εν λόγω εταιρείες δεν παρέσχε ικανοποιητικές εξηγήσεις. Ως εκ τούτου, δεν χορηγήθηκε ΑΜ στις ανωτέρω εταιρείες.(24) Όσον αφορά την τρίτη εταιρεία στην οποία χορηγήθηκε ΑΜ, ο κοινοτικός κλάδος παραγωγής αμφισβήτησε κατά πόσο ανήκε πράγματι εξ ολοκλήρου σε αλλοδαπούς και επομένως κατά πόσο πληρούσε το κριτήριο που ορίζεται στο άρθρο 9 παράγραφος 5 στοιχείο γ) του βασικού κανονισμού. Ωστόσο, όλες οι σχετικές πληρωμές και τραπεζικές μεταβιβάσεις κατά την απόκτηση της εταιρείας κατέστη δυνατό να επαληθευθούν και να αντιστοιχηθούν κατά την έρευνα, γεγονός που αποδεικνύει ότι η εταιρεία ανήκε εξ ολοκλήρου


text: σε αλλοδαπό. Συνεπώς, ο ισχυρισμός αυτός έπρεπε να απορριφθεί.4. ΚΑΝΟΝΙΚΗ ΑΞΙΑ4.1. Ανάλογη χώρα(25) Ορισμένα ενδιαφερόμενα μέρη ισχυρίστηκαν ότι η επιλογή της ανάλογης χώρας δεν ήταν κατάλληλη. Διατυπώθηκε συγκεκριμένα ο ισχυρισμός ότι, καθώς στην τουρκική αγορά υπήρχε μόνον ένας παραγωγός PSC, το επίπεδο ανταγωνισμού στην Τουρκία δεν ήταν επαρκές ώστε να βασιστεί η κανονική αξία στα στοιχεία του εν λόγω παραγωγού.(26) Τα μέρη αυτά, ωστόσο, δεν υπέβαλαν νέα αποδεικτικά στοιχεία για τον σκοπό αυτόν, παρά μόνον επανέλαβαν τους ισχυρισμούς που είχαν διατυπώσει πριν από την επιβολή των προσωρινών μέτρων. Όπως αναφέρεται στην αιτιολογική σκέψη 44 του προσωρινού κανονισμού, αν και υπάρχει μόνον ένας παραγωγός στην Τουρκία, οι εισαγωγές στην εν λόγω χώρα είναι σημαντικές, δηλαδή αντιπροσωπεύουν πάνω από το 50% της συνολικής αγοράς. Σε αυτή τη βάση και λαμβανομένου υπόψη ότι κανείς από τους παραγωγούς των άλλων πιθανών ανάλογων χωρών δεν συνεργάστηκε κατά την παρούσα έρευνα, επιβεβαιώνεται ότι η Τουρκία συνιστά κατάλληλη ανάλογη χώρα κατά την έννοια του άρθρου 2 παράγραφος 7 στοιχείο α) του βασικού κανονισμού.(27) Ελλείψει άλλων παρατηρήσεων σχετικά με την ανάλογη χώρα, επιβεβαιώνονται τα προσωρινά πορίσματα, όπως αναφέρονται στις αιτιολογικές σκέψεις 40 έως 45 του προσωρινού κανονισμού.4.2. Μέθοδος υπολογισμού της κανονικής αξίας(28) Ένας παραγωγός-εξαγωγέας ισχυρίστηκε ότι η κανονική αξία που χρησιμοποιήθηκε δεν ήταν κατάλληλη διότι για τους περισσότερους τύπους προϊόντος, όπως αναφέρεται στις αιτιολογικές σκέψεις 48 και 49 του προσωρινού κανονισμού, η κανονική αξία κατασκευάστηκε με βάση το κόστος κατασκευής του τούρκου παραγωγού. Ο εν λόγω παραγωγός-εξαγωγέας ισχυρίστηκε ότι η κανονική αξία, όσον αφορά τους τύπους προϊόντος που εξάγουν οι κινέζοι εξαγωγείς, θα έπρεπε να έχει βασιστεί στο κόστος παραγωγής των ίδιων των κινέζων εξαγωγέων.(29) Σημειώνεται ότι το άρθρο 2 παράγραφος 7 στοιχείο α) του βασικού κανονισμού ορίζει ρητώς ότι η κανονική αξία καθορίζεται με βάση την τιμή ή την κατασκευασμένη αξία σε τρίτη χώρα με οικονομία αγοράς. Ως εκ τούτου, το γεγονός ότι η κανονική αξία καθορίστηκε με βάση κατασκευασμένες αξίες δεν οδηγεί στο συμπέρασμα ότι οι αξίες που χρησιμοποιήθηκαν δεν ήταν κατάλληλες. Σημειώνεται ότι, καθώς στον εν λόγω εξαγωγέα δεν χορηγήθηκε ΚΟΑ, το κόστος του όσον αφορά τα μοντέλα εξαγωγής δεν θεωρήθηκε αξιόπιστο. Σκοπός της επιλογής ανάλογης χώρας είναι ο καθορισμός αξιόπιστου κόστους και τιμών με βάση τις πληροφορίες που έχουν συλλεχθεί σε κατάλληλη ανάλογη χώρα. Καθώς καθορίστηκε ότι η Τουρκία συνιστά κατάλληλη επιλογή, δεν υπήρχαν λόγοι να θεωρηθεί ότι το κόστος που συνεπάγεται το υπό εξέταση προϊόν δεν ήταν αξιόπιστο ή κατάλληλο.(30) Ο εν λόγω παραγωγός-εξαγωγέας δεν υπέβαλε συγκεκριμένο λόγο (πέραν εκείνων που παρατίθενται στην αιτιολογική σκέψη 24 ανωτέρω) ότι η επιλογή της ανάλογης χώρας δεν ήταν κατάλληλη, ιδιαίτερα δε τους λόγους για τους οποίους θεωρήθηκε ότι οι τύποι προϊόντων που παρήγαγε και πωλούσε αυτός ο παραγωγός εξαγωγέας και εκείνοι που παρήγαγε και πωλούσε ο παραγωγός της ανάλογης χώρας δεν ήταν συγκρίσιμοι. Επομένως, οι ισχυρισμοί αυτοί έπρεπε να απορριφθούν.(31) Ελλείψει άλλων παρατηρήσεων σχετικά με τη μέθοδο υπολογισμού της κανονικής αξίας, επιβεβαιώνονται τα προσωρινά πορίσματα, όπως αναφέρονται στις αιτιολογικές σκέψεις 46 έως 50 του προσωρινού κανονισμού.4.3. Τιμή εξαγωγής(32) Ο παραγωγός-εξαγωγέας που αναφέρεται στην αιτιολογική σκέψη 52


text: του προσωρινού κανονισμού και ο οποίος έκανε εξαγωγικές πωλήσεις μέσω του συνδεδεμένου εισαγωγέα στην Κοινότητα ισχυρίστηκε ότι κατά την κατασκευή της τιμής εξαγωγής σύμφωνα με το άρθρο 2 παράγραφος 9 του βασικού κανονισμού, έπρεπε να χρησιμοποιηθεί το πραγματικό κέρδος του συνδεδεμένου εισαγωγέα από τη μεταπώληση PSC στην Κοινότητα.(33) Σημειώνεται ότι οι τιμές πώλησης μεταξύ των συνδεδεμένων μερών θεωρούνται μη αξιόπιστες λόγω της σχέσης μεταξύ του αγοραστή και του πωλητή. Συνεπώς, το περιθώριο κέρδους από τη μεταπώληση πρέπει επίσης να θεωρηθεί μη αξιόπιστο. Ο παραγωγός-εξαγωγέας δεν υπέβαλε κανένα αποδεικτικό στοιχείο ότι το περιθώριο κέρδους του συνδεδεμένου εισαγωγέα είναι μολοταύτα αξιόπιστο. Συνεπώς, ο ισχυρισμός αυτός έπρεπε να απορριφθεί.(34) Σημειώνεται ότι, όσον αφορά τον παραγωγό-εξαγωγέα που αναφέρεται στην αιτιολογική σκέψη 31, δεν έγινε δεκτή η χορήγηση ΑΜ για τους λόγους που παρατίθενται στις αιτιολογικές σκέψεις 21 και 22 και, καθώς το περιθώριο ντάμπινγκ γι’ αυτόν τον παραγωγό-εξαγωγέα καθορίστηκε συνεπώς με βάση τη μεθοδολογία που αναλύεται κατωτέρω στην αιτιολογική σκέψη 40, το ερώτημα σχετικά με την εφαρμοζόμενη μεθοδολογία κατά τον καθορισμό της τιμής εξαγωγής αυτού του παραγωγού-εξαγωγέα κατέστη άνευ αντικειμένου.(35) Όσον αφορά έναν από τους παραγωγούς-εξαγωγείς στους οποίους χορηγήθηκε ΑΜ, ο κοινοτικός κλάδος παραγωγής αμφισβήτησε την αξιοπιστία της τιμής εξαγωγής που αναφέρθηκε. Διατυπώθηκε ο ισχυρισμός ότι η μικρή εξαχθείσα ποσότητα κατά την ΠΕ, καθώς και οι ιδιαίτερες συνθήκες (πιο συγκεκριμένα, το εξαχθέν προϊόν δεν διέθετε το απαιτούμενο πιστοποιητικό έγκρισης) δείχνουν την ύπαρξη σχέσης μεταξύ του εισαγωγέα και του παραγωγού-εξαγωγέα και ότι, ως εκ τούτου, δεν θα πρέπει να ληφθεί υπόψη η αντίστοιχη τιμή εξαγωγής. Παρ’ όλα αυτά, ο κοινοτικός κλάδος παραγωγής δεν κατέστη δυνατό να υποβάλει αποδεικτικά στοιχεία προς υποστήριξη του ισχυρισμού του. Η έρευνα δεν απέδειξε επίσης την ύπαρξη οιασδήποτε σχέσης μεταξύ του παραγωγού-εξαγωγέα και του μη συνδεδεμένου εισαγωγέα. Συνεπώς, ο ισχυρισμός αυτός έπρεπε να απορριφθεί.(36) Ελλείψει άλλων παρατηρήσεων σχετικά με τον καθορισμό της τιμής εξαγωγής, επιβεβαιώνονται τα προσωρινά πορίσματα, όπως αναφέρονται στην αιτιολογική σκέψη 51 του προσωρινού κανονισμού.4.4. Σύγκριση(37) Ελλείψει άλλων παρατηρήσεων σχετικά με τη σύγκριση της κανονικής αξίας και της τιμής εξαγωγής, επιβεβαιώνονται τα προσωρινά πορίσματα, όπως αναφέρονται στις αιτιολογικές σκέψεις 53 και 54 του προσωρινού κανονισμού.5. ΠΕΡΙΘΩΡΙΑ ΝΤΑΜΠΙΝΓΚ5.1. Συνεργασθείς παραγωγός στον οποίο χορηγήθηκε ΑΜ(38) Για τις εταιρείες στις οποίες χορηγήθηκε ΑΜ, η σταθμισμένη μέση κανονική αξία συγκρίθηκε με τη σταθμισμένη μέση τιμή εξαγωγής, όπως προβλέπεται στο άρθρο 2 παράγραφοι 11 και 12 του βασικού κανονισμού.(39) Το οριστικό μέσο σταθμισμένο περιθώριο ντάμπινγκ, εκφρασμένο ως ποσοστό της τιμής CIF ελεύθερο στα σύνορα της Κοινότητας, πριν από την καταβολή του δασμού, είναι:Εταιρεία | Οριστικό περιθώριο ντάμπινγκ |Kiswire Qingdao, Ltd. | 26,8% |Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag | 49,8% |5.2. Όλοι οι άλλοι παραγωγοί-εξαγωγείς(40) Όπως αναφέρεται στην αιτιολογική σκέψη 57 του προσωρινού κανονισμού, το επίπεδο συνεργασίας ήταν χαμηλό.(41) Ως εκ τούτου, κρίθηκε σκόπιμο να υπολογιστεί το περιθώριο ντάμπινγκ σε εθνική κλίμακα με βάση τα στοιχεία που παρασχέθηκαν από εταιρείες στις οποίες δεν είχε χορηγηθεί ΚΟΑ ή ΑΜ.(42) Σε αυτή τη βάση, το επίπεδο ντάμπινγκ σε εθνική κλίμακα για όλους τους παραγωγούς-εξαγωγείς στους


text: οποίους δεν χορηγήθηκε ατομική μεταχείριση καθορίστηκε στο 50,0% της τιμής CIF ελεύθερο στα σύνορα της Κοινότητας πριν από τον δασμό.6. ΖΗΜΙΑ6.1. Κοινοτική παραγωγή και ορισμός του κοινοτικού κλάδου παραγωγής(43) Ελλείψει παρατηρήσεων σχετικά με την παραγωγή και τον ορισμό του κοινοτικού κλάδου παραγωγής, επιβεβαιώνονται οι αιτιολογικές σκέψεις 60 έως 63 του προσωρινού κανονισμού.6.2. Κοινοτική κατανάλωση(44) Ελλείψει παρατηρήσεων σχετικά με την κοινοτική κατανάλωση, επιβεβαιώνονται οι αιτιολογικές σκέψεις 64 έως 66 του προσωρινού κανονισμού.6.3. Εισαγωγές στην Κοινότητα από τη ΛΔΚ(45) Ένα ενδιαφερόμενο μέρος ισχυρίστηκε ότι η μέση τιμή των κινεζικών εισαγωγών ήταν όμοια με τη μέση τιμή πώλησης του κοινοτικού κλάδου παραγωγής. Ως προς το σημείο αυτό, τα πορίσματα της Επιτροπής, τα οποία βασίστηκαν σε στοιχεία της Eurostat για τις τιμές εισαγωγής από τη ΛΔΚ και σε επαληθευμένα στοιχεία για τον κοινοτικό κλάδο παραγωγής, έδειξαν ότι ο εν λόγω ισχυρισμός δεν ήταν ορθός. Επομένως, ο ισχυρισμός αυτός έπρεπε να απορριφθεί.(46) Ελλείψει άλλων σχετικών παρατηρήσεων, επιβεβαιώνονται οι αιτιολογικές σκέψεις 67 έως 70 του προσωρινού κανονισμού.6.4. Κατάσταση του κοινοτικού κλάδου παραγωγής(47) Ένας χρήστης ισχυρίστηκε ότι οι μέσες τιμές του κοινοτικού κλάδου παραγωγής το 2004 και το 2005 ήταν υψηλότερες από αυτές που αναφέρονταν στον προσωρινό κανονισμό και ότι, ως εκ τούτου, δεν ήταν ορθές. Αναφορικά με τον ισχυρισμό αυτό, πρέπει να υπογραμμιστεί ότι τα υφιστάμενα πορίσματα αποτελούν προϊόν έρευνας σε επίπεδο ΕΕ και όχι σε περιφερειακό επίπεδο ή επίπεδο χώρας. Λόγω του ότι το ενδιαφερόμενο μέρος δεν υπέβαλε κανένα αποδεικτικό στοιχείο προς υποστήριξη του εν λόγω ισχυρισμού, ο ισχυρισμός αυτός έπρεπε να απορριφθεί.(48) Ελλείψει άλλων παρατηρήσεων σχετικά με την κατάσταση του κοινοτικού κλάδου παραγωγής, επιβεβαιώνεται το συμπέρασμα που αναφέρεται στις αιτιολογικές σκέψεις 71 έως 91 του προσωρινού κανονισμού, ότι δηλαδή ο κοινοτικός κλάδος παραγωγής υπέστη σημαντική ζημία.7. ΑΙΤΙΩΔΗΣ ΣΥΝΑΦΕΙΑ7.1. Οι συνέπειες από τις εισαγωγές με ντάμπινγκ(49) Ορισμένα ενδιαφερόμενα μέρη ισχυρίστηκαν ότι το μερίδιο αγοράς των κινεζικών εισαγωγών δεν ήταν αρκετό ώστε να προκαλέσει τη ζημία που υπέστη ο κοινοτικός κλάδος παραγωγής. Όπως εξηγήθηκε με σαφήνεια στην αιτιολογική σκέψη 93 του προσωρινού κανονισμού, η μαζική αύξηση κατά 2 106% του όγκου των εισαγωγών που αποτέλεσαν αντικείμενο ντάμπινγκ μεταξύ του 2004 και της ΠΕ και η αντίστοιχη αύξηση του μεριδίου αγοράς τους από 0,4% το 2004 σε 8,2% κατά την ΠΕ στην κοινοτική αγορά, καθώς και η διαπιστωθείσα μείωση τιμών κατά 18% στη διάρκεια της ΠΕ, συνέπεσαν με την επιδείνωση της οικονομικής κατάστασης του κοινοτικού κλάδου παραγωγής.(50) Επιπροσθέτως, παρά την αύξηση του κόστους της κύριας πρώτης ύλης που είναι το χονδρόσυρμα και αντιστοιχεί στο 75% του κόστους κατασκευής, η οποία θα έπρεπε να έχει επηρεάσει όλους τους παράγοντες στην αγορά, οι μέσες κινεζικές τιμές μειώθηκαν κατά 45% από το 2004 έως την ΠΕ. Συνάγεται επομένως το συμπέρασμα ότι η πίεση που ασκήθηκε από τις εισαγωγές με ντάμπινγκ, οι οποίες αυξήθηκαν σημαντικά ως προς τον όγκο και το μερίδιο αγοράς από το 2006 και μετά, είχε καθοριστική συμβολή στη ζημία που υπέστη ο κοινοτικός κλάδος παραγωγής. Κατά συνέπεια, ο ισχυρισμός αυτός απορρίπτεται.(51) Με βάση τα παραπάνω, τα πορίσματα και τα συμπεράσματα που παρουσιάζονται στις αιτιολογικές σκέψεις 92 έως


text: 94 του προσωρινού κανονισμού επιβεβαιώνονται.7.2. Οι συνέπειες από άλλους παράγοντες(52) Ορισμένα ενδιαφερόμενα μέρη ισχυρίστηκαν ότι η ζημία που υπέστη ο κοινοτικός κλάδος παραγωγής προκλήθηκε από εισαγωγές από άλλες τρίτες χώρες. Όπως αναφέρεται στις αιτιολογικές σκέψεις 95 και 96 του προσωρινού κανονισμού, ο όγκος των εισαγωγών από άλλες τρίτες χώρες αυξήθηκε κατά 112% από το 2004 έως το τέλος της ΠΕ. Ωστόσο, οι μέσες τιμές των εισαγωγών αυτών ήταν κατά πολύ υψηλότερες από εκείνες των κινέζων παραγωγών-εξαγωγέων καθώς και από εκείνες του κοινοτικού κλάδου παραγωγής. Επομένως, δεν μπορεί να θεωρηθεί ότι συνέβαλαν στη ζημία που υπέστη ο κοινοτικός κλάδος παραγωγής.(53) Δύο από τις άλλες τρίτες χώρες που κατέχουν συνδυασμένο μερίδιο αγοράς ύψους 2,5% διαπιστώθηκε ότι είχαν τιμές χαμηλότερες από τις τιμές εισαγωγής του υπό εξέταση προϊόντος από την ΛΔΚ. Ωστόσο, λόγω του σχετικά χαμηλού όγκου των εν λόγω εισαγωγών, αυτό δεν μπορεί να θεωρηθεί αρκετό ώστε να άρει την αιτιώδη συνάφεια μεταξύ των εισαγωγών από τη ΛΔΚ που αποτέλεσαν αντικείμενο ντάμπινγκ και της ζημίας που υπέστη ο κοινοτικός κλάδος παραγωγής.(54) Με βάση τα παραπάνω, τα πορίσματα και τα συμπεράσματα που παρουσιάζονται στις αιτιολογικές σκέψεις 95 και 96 του προσωρινού κανονισμού επιβεβαιώνονται.7.3. Εξαγωγικές επιδόσεις του κοινοτικού κλάδου παραγωγής που περιλαμβανόταν στο δείγμα(55) Ορισμένα ενδιαφερόμενα μέρη υποστήριξαν ότι η ζημία που υπέστη ο κοινοτικός κλάδος παραγωγής προκλήθηκε από εξαγωγές που γίνονταν σε τιμές χαμηλότερες του κόστους παραγωγής. Οι εξαγωγές προς χώρες που δεν είναι μέλη της Κοινότητας αντιστοιχούσαν μόνον στο 14% περίπου του συνόλου των πωλήσεων του ομοειδούς προϊόντος από τον κοινοτικό κλάδο παραγωγής κατά την ΠΕ. Οι εξαγωγές αυτές αυξήθηκαν κατά 16% περίπου από το 2004 έως την ΠΕ. Παρ’ όλα αυτά, η τιμή πώλησης μονάδας κατά την εξαγωγή των κοινοτικών παραγωγών μειώθηκε κατά 8%, από 715 ευρώ ανά τόνο το 2004 σε 660 ευρώ ανά τόνο κατά την ΠΕ. Όπως επεξηγήθηκε στην αιτιολογική σκέψη 98 του προσωρινού κανονισμού, δεν είναι δυνατό να θεωρηθεί ότι οι πωλήσεις αυτές πραγματοποιήθηκαν σε τιμές χαμηλότερες από το κόστος παραγωγής καθώς υπάρχουν πολλές διαφορές ως προς το κόστος και τις τιμές μεταξύ εταιρειών και χρονικής περιόδου. Η μείωση της τιμής εξαγωγής οφειλόταν στην πίεση από τις κινεζικές εξαγωγές και στις κύριες εξαγωγικές αγορές του κοινοτικού κλάδου παραγωγής μέσω εξαιρετικής συμπίεσης των τιμών.(56) Με βάση τα παραπάνω, τα πορίσματα και τα συμπεράσματα που παρουσιάζονται στις αιτιολογικές σκέψεις 97 έως 99 του προσωρινού κανονισμού επιβεβαιώνονται.(57) Ελλείψει παρατηρήσεων σχετικά με την αύξηση του κόστους παραγωγής και του ανταγωνισμού από άλλους παραγωγούς στην Κοινότητα, τα συμπεράσματα που συνάγονται στις αιτιολογικές σκέψεις 100 έως 102 του προσωρινού κανονισμού επιβεβαιώνονται.7.4. Συμπεράσματα σχετικά με την αιτιώδη συνάφεια(58) Με βάση την ανωτέρω ανάλυση κατά την οποία διαχωρίστηκαν οι επιπτώσεις όλων των άλλων γνωστών παραγόντων στην κατάσταση του κοινοτικού κλάδου παραγωγής από τις ζημιογόνες επιπτώσεις των εισαγωγών με ντάμπινγκ, επιβεβαιώνεται ότι οι άλλοι αυτοί παράγοντες δεν αρκούν για να ανατρέψουν το γεγονός ότι η εκτιμώμενη σημαντική ζημία πρέπει να αποδοθεί στις εισαγωγές που αποτέλεσαν αντικείμενο ντάμπινγκ.(59) Επομένως, επιβεβαιώνεται ότι οι εισαγωγές PSC συρμάτων και πολύκλωνων συρματόσχοινων καταγωγής ΛΔΚ που αποτέλεσαν αντικείμενο ντάμπινγκ προκάλεσαν σημαντική ζημία


text: στον κοινοτικό κλάδο παραγωγής κατά την έννοια του άρθρου 3 παράγραφος 6 του βασικού κανονισμού.(60) Ελλείψει άλλων σχετικών παρατηρήσεων, τα συμπεράσματα που αναφέρονται στις αιτιολογικές σκέψεις 103 έως 104 του προσωρινού κανονισμού επιβεβαιώνονται.8. ΣΥΜΦΕΡΟΝ ΤΗΣ ΚΟΙΝΟΤΗΤΑΣ8.1. Συμφέρον του κοινοτικού κλάδου παραγωγής και των άλλων κοινοτικών παραγωγών(61) Ελλείψει άλλων παρατηρήσεων σχετικά με το συμφέρον του κοινοτικού κλάδου παραγωγής και το συμφέρον άλλων παραγωγών, επιβεβαιώνονται οι αιτιολογικές σκέψεις 105 έως 111 του προσωρινού κανονισμού.8.2. Συμφέρον των εισαγωγέων(62) Ένα ενδιαφερόμενο μέρος που εισάγει PSC σύρματα και πολύκλωνα συρματόσχοινα από τη ΛΔΚ ισχυρίστηκε ότι η επιβολή μέτρων αντιντάμπινγκ θα έχει σημαντικές επιπτώσεις στην κατάσταση των εισαγωγέων διότι δεν θα είναι σε θέση να μετακυλίσουν την αύξηση των τιμών στους πελάτες τους.(63) Η έρευνα έδειξε ότι τα περιθώρια κέρδους των εισαγωγέων όσον αφορά το υπό εξέταση προϊόν ήταν σχετικά μεγάλα. Επιπλέον, η χαμηλή αναλογία του κόστους που συνεπάγεται το υπό εξέταση προϊόν στο συνολικό κόστος των πελατών αναμένεται να διευκολύνει τους εισαγωγείς στη μετακύλιση οποιασδήποτε αύξησης της τιμής στους πελάτες. Επιπροσθέτως, οι όροι των συμβάσεων με τους προμηθευτές δεν εμποδίζουν τους εισαγωγείς να αλλάξουν προμηθευτή του υπό εξέταση προϊόντος, στρεφόμενοι είτε προς εταιρείες με χαμηλούς ή καθόλου δασμούς είτε προς άλλες προμηθεύτριες χώρες όπως η Ταϊλάνδη και η Νότια Αφρική. Επομένως, ο ισχυρισμός αυτός έπρεπε να απορριφθεί.(64) Ελλείψει άλλων παρατηρήσεων ως προς το θέμα αυτό, επιβεβαιώνονται τα πορίσματα των αιτιολογικών σκέψεων 112 έως 114 του προσωρινού κανονισμού.8.3. Συμφέρον των χρηστών(65) Ορισμένα ενδιαφερόμενα μέρη ισχυρίστηκαν ότι η επιβολή μέτρων αντιντάμπινγκ θα έχει σημαντικές επιπτώσεις στην κατάσταση των χρηστών PSC συρμάτων και πολύκλωνων συρματόσχοινων διότι δεν θα είναι σε θέση να μετακυλίσουν την αύξηση των τιμών στους πελάτες τους.(66) Όπως αναφέρθηκε στις αιτιολογικές σκέψεις 4 και 5 ανωτέρω, οι πιθανές επιπτώσεις των μέτρων στην κατάσταση των βιομηχανιών-χρηστών εξετάστηκε περαιτέρω μετά την επιβολή προσωρινών μέτρων μέσω της διενέργειας πρόσθετων επιτόπιων ελέγχων στις εγκαταστάσεις τεσσάρων χρηστών. Οι εν λόγω χρήστες ήταν στο σύνολό τους ενδιάμεσοι χρήστες που παράγουν και προμηθεύουν συγκεκριμένα στοιχεία για τον οπλισμό σκυροδέματος, για στοιχεία αιώρησης και για καλωδιωτές γέφυρες.(67) Τα πορίσματα της Επιτροπής έδειξαν ότι, για τον πιο αντιπροσωπευτικό από τους χρήστες που επισκέφθηκε και για τις περισσότερες εφαρμογές, το υπό εξέταση προϊόν αντιστοιχούσε μόνον στο 5% του συνολικού κόστους παραγωγής. Ωστόσο, κατά μέσο όρο η αναλογία για τους χρήστες είναι δυνατόν να αντιστοιχεί σε ποσοστό έως 13%. Ο αντίκτυπος του δασμού αντιντάμπινγκ στο κόστος τους εκτιμήθηκε ότι κυμαίνεται μεταξύ 0 και 6%. Παρ’ όλα αυτά, όσον αφορά του τελικούς τους χρήστες (κυρίως εταιρείες κατασκευών), ο αντίκτυπος του δασμού θα είναι ελάχιστος και σε κάθε περίπτωση δεν θα ξεπερνά το 1% του συνολικού κόστους παραγωγής. Κατά συνέπεια, δεν θα δυσκολευθούν πολύ να μετακυλίσουν το δασμό στους πελάτες τους. Επομένως, ο ισχυρισμός αυτός έπρεπε να απορριφθεί.(68) Ένα ενδιαφερόμενο μέρος ισχυρίστηκε ότι η επιβολή μέτρων αντιντάμπινγκ θα έχει ως αποτέλεσμα έλλειψη PSC συρμάτων και πολύκλωνων συρματόσχοινων στο Ηνωμένο Βασίλειο (ΗΒ) λόγω της εξάρτησης της αγοράς του ΗΒ από τις εισαγωγές. Ως προς το σημείο αυτό, πρέπει να υπομνησθεί ότι τα υφιστάμενα πορίσματα αντλήθηκαν σε επίπεδο ΕΕ και


text: όχι σε επίπεδο περιφερειών ή μεμονωμένων χωρών. Παρ’ όλα αυτά, όσον αφορά μόνον την αγορά του ΗΒ, τα πορίσματα έδειξαν ότι οι παραγωγοί του ΗΒ που αποτέλεσαν αντικείμενο εξέτασης διαθέτουν μεγάλη μη χρησιμοποιούμενη παραγωγική ικανότητα για προμήθεια της αγοράς. Επιπλέον, ο κοινοτικός κλάδος παραγωγής στο σύνολό του διαθέτει επαρκή μη χρησιμοποιούμενη παραγωγική ικανότητα προκειμένου να προμηθεύει το σύνολο της κατανάλωσης της ΕΕ. Επομένως, ο ισχυρισμός αυτός έπρεπε να απορριφθεί.(69) Ορισμένα ενδιαφερόμενα μέρη ισχυρίστηκαν ότι στον κοινοτικό κλάδο παραγωγής PSC συρμάτων και πολύκλωνων συρματόσχοινων υπάρχει καρτέλ. Ως προς το σημείο αυτό, αναφέρεται ότι τον Οκτώβριο του 2008 η Επιτροπή εξέδωσε κοινοποίηση αιτιάσεων αναφορικά με ορισμένες εταιρείες που δραστηριοποιούνται στην προμήθεια χάλυβα προέντασης. Ωστόσο, η Επιτροπή δεν έχει λάβει τελική απόφαση για το θέμα αυτό. Η αποστολή κοινοποίησης αιτιάσεων δεν προδικάζει την τελική έκβαση της διαδικασίας. Εάν πρέπει να αποδειχθεί η ύπαρξη ενός καρτέλ στην κοινοτική αγορά, τα μέτρα μπορούν να επανεξεταστούν όταν κρίνεται αναγκαίο.(70) Ελλείψει άλλων παρατηρήσεων ως προς το θέμα αυτό, επιβεβαιώνονται τα πορίσματα που αναφέρονται στις αιτιολογικές σκέψεις 115 έως 117 του προσωρινού κανονισμού.8.4. Συμπέρασμα σχετικά με το κοινοτικό συμφέρον(71) Λαμβανομένων υπόψη των αποτελεσμάτων της περαιτέρω εξέτασης των πτυχών του κοινοτικού συμφέροντος, επιβεβαιώνονται τα πορίσματα που αναφέρονται στην αιτιολογική σκέψη 118 του προσωρινού κανονισμού.9. ΟΡΙΣΤΙΚΑ ΜΕΤΡΑ ΑΝΤΙΝΤΑΜΠΙΝΓΚ9.1. Επίπεδο εξάλειψης της ζημίας(72) Πολλά ενδιαφερόμενα μέρη αμφισβήτησαν το προσωρινό πόρισμα σύμφωνα με το οποίο ένα περιθώριο κέρδους 8,5% είναι το περιθώριο κέρδους που μπορεί λογικά να επιτευχθεί από μια βιομηχανία του κλάδου αυτού υπό κανονικές συνθήκες ανταγωνισμού.(73) Ένα ενδιαφερόμενο μέρος ισχυρίστηκε ότι η κερδοφορία του 2005 δεν έπρεπε να ληφθεί υπόψη κατά τον υπολογισμό του περιθωρίου κέρδους του κοινοτικού κλάδου παραγωγής, διότι επρόκειτο για έτος κατά το οποίο ο τομέας γνώρισε εξαιρετική κερδοφορία. Όπως διαπιστώθηκε, οι συνθήκες αυτές συντρέχουν και συνεπώς το επιχείρημα έγινε δεκτό. Ως αποτέλεσμα, για τον υπολογισμό του επιπέδου εξάλειψης της ζημίας χρησιμοποιήθηκε περιθώριο κέρδους 6,2%, το οποίο είχε επιτευχθεί το 2004 όταν οι ποσότητες εισαγωγής από τη ΛΔΚ δεν ήταν σημαντικές και οι τιμές ήταν κατά πολύ υψηλότερες από αυτές του κοινοτικού κλάδου παραγωγής.(74) Εν συνεχεία, καθορίστηκε η αναγκαία αύξηση της τιμής με βάση τη σύγκριση της μέσης σταθμισμένης τιμής εισαγωγής, η οποία χρησιμοποιήθηκε για τον καθορισμό των χαμηλότερων τιμών από τις κοινοτικές, και της μη ζημιογόνου τιμής των προϊόντων που πωλήθηκαν από τον κοινοτικό κλάδο παραγωγής στην αγορά της Κοινότητας. Οι τυχόν διαφορές που προέκυψαν από την εν λόγω σύγκριση εκφράστηκαν στη συνέχεια ως ποσοστό της συνολικής αξίας εισαγωγής CIF.(75) Ένα ενδιαφερόμενο μέρος ισχυρίστηκε ότι το περιθώριο των μέσων σταθμισμένων πωλήσεων σε τιμές χαμηλότερες των κοινοτικών πρέπει να υπολογιστεί κάνοντας χρήση της ποσότητας κάθε τύπου προϊόντος που πωλείται από τον κοινοτικό κλάδο παραγωγής ως στάθμιση. Αποτελεί σταθερή πρακτική η χρήση της τιμή CIF των εξαγωγών κάθε τύπου προϊόντος ως στάθμιση για τον υπολογισμό του περιθωρίου των μέσων σταθμισμένων πωλήσεων σε χαμηλότερες τιμές από τις κοινοτικές. Το σκεπτικό για τον υπολογισμό αυτό είναι ότι ένας δασμός που υπολογίζεται με τον τρόπο αυτό, εάν εφαρμοστεί στις πωλήσεις της εταιρείας κατά την ΠΕ, έχει ως αποτέλεσμα μηδενικές πωλήσεις σε


text: τιμές χαμηλότερες από τις κοινοτικές, δηλαδή μη ζημιογόνο τιμή. Αυτό δεν ισχύει εάν η ποσότητα κάθε τύπου προϊόντος που πωλείται από τον κοινοτικό κλάδο παραγωγής χρησιμοποιείται ως στάθμιση, σύμφωνα με τον ισχυρισμό.(76) Το επίπεδο εξάλειψης της ζημίας ενός από τους κινέζους παραγωγούς-εξαγωγείς στον οποίο χορηγήθηκε ΑΜ όπως αναφέρθηκε στην αιτιολογική σκέψη 24 ανωτέρω, υπολογίστηκε εκ νέου λόγω λογιστικού σφάλματος κατά τον προσωρινό καθορισμό. Ως αποτέλεσμα, το επίπεδο εξάλειψης της ζημίας ανερχόταν σε λιγότερο από το 2%, το οποίο θεωρείται ότι είναι το ελάχιστο επίπεδο. Συνεπώς, κανένας δασμός δεν πρέπει να επιβληθεί στις εισαγωγές του υπό εξέταση προϊόντος που παράγεται από την εν λόγω εταιρεία.(77) Ελλείψει άλλων παρατηρήσεων όσον αφορά το επίπεδο εξάλειψης της ζημίας, επιβεβαιώνονται οι αιτιολογικές σκέψεις 119 έως 122 του προσωρινού κανονισμού.(78) Το επίπεδο εξάλειψης της ζημίας σε επίπεδο χώρας υπολογίστηκε εκ νέου με βάση τα στοιχεία που παρασχέθηκαν από εταιρείες στις οποίες δεν χορηγήθηκε ΚΟΑ ή ΑΜ.9.2. Μορφή και επίπεδο των δασμών(79) Σύμφωνα με τα προαναφερθέντα και σύμφωνα με το άρθρο 9 παράγραφος 4 του βασικού κανονισμού, πρέπει να επιβληθεί οριστικός δασμός αντιντάμπινγκ σε επίπεδο επαρκές για την εξάλειψη της ζημίας από τις εισαγωγές που αποτέλεσαν αντικείμενο ντάμπινγκ, χωρίς αυτός να υπερβαίνει το περιθώριο ντάμπινγκ που διαπιστώθηκε.(80) Το ποσοστό των οριστικών δασμών προσδιορίζεται οριστικά ως εξής:Εταιρεία | Περιθώριο ντάμπινγκ | Περιθώριο εξάλειψης ζημίας | Οριστικός δασμός αντιντάμπινγκ |Kiswire Qingdao, Ltd | 26,8% | 0% | 0% |Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag | 49,8% | 31,1% | 31,1% |Όλες οι άλλες εταιρίες | 50,0% | 46,2% | 46,2% |(81) Οι ατομικοί συντελεστές δασμού αντιντάμπινγκ σε επίπεδο εταιρίας, που προσδιορίστηκαν στον παρόντα κανονισμό, καθορίστηκαν βάσει των διαπιστώσεων της παρούσας έρευνας. Συνεπώς, οι δασμοί αυτοί αντικατοπτρίζουν την κατάσταση που διαπιστώθηκε κατά τη διάρκεια της έρευνας όσον αφορά τις εν λόγω εταιρείες. Οι δασμοί αυτοί (σε αντίθεση με το δασμό σε εθνικό επίπεδο που εφαρμόζεται σε «όλες τις άλλες εταιρείες») εφαρμόζονται επομένως αποκλειστικά στις εισαγωγές προϊόντων καταγωγής της οικείας χώρας, που παράγονται από τις εταιρείες για τις οποίες γίνεται ειδική μνεία. Τα εισαγόμενα προϊόντα που παράγονται από οποιαδήποτε άλλη εταιρία η οποία δεν αναφέρεται ρητώς στο διατακτικό του παρόντος κανονισμού με την επωνυμία και τη διεύθυνσή της, συμπεριλαμβανομένων των οντοτήτων που συνδέονται με τις εταιρίες που αναφέρονται ρητώς, δεν μπορούν να επωφεληθούν από αυτούς τους συντελεστές και υπόκεινται στο δασμολογικό συντελεστή που ισχύει για «όλες τις άλλες εταιρίες».(82) Οποιοδήποτε αίτημα για την εφαρμογή του εν λόγω δασμού αντιντάμπινγκ για μεμονωμένες εταιρείες (π.χ. μετά από αλλαγή της επωνυμίας της επιχείρησης ή μετά τη δημιουργία νέας επιχείρησης παραγωγής ή πωλήσεων) θα πρέπει να απευθύνεται πάραυτα στην Επιτροπή[3] μαζί με όλες τις σχετικές πληροφορίες και, ιδίως, οποιαδήποτε αλλαγή των δραστηριοτήτων της εταιρείας που σχετίζεται με την παραγωγή, τις εγχώριες και εξαγωγικές πωλήσεις, όπως, για παράδειγμα, αλλαγή της επωνυμίας ή των εν λόγω επιχειρήσεων παραγωγής και πωλήσεων. Αν κριθεί σκόπιμο, ο κανονισμός θα τροποποιηθεί στη συνέχεια ανάλογα, με επικαιροποίηση του καταλόγου των εταιρειών για τις οποίες ισχύουν ατομικοί συντελεστές δασμών.9.3. Οριστική είσπραξη των


text: προσωρινών δασμών(83) Δεδομένου του μεγέθους των διαπιστωθέντων περιθωρίων ντάμπινγκ και λαμβανομένου υπόψη του επιπέδου της ζημίας που προκλήθηκε στον κοινοτικό κλάδο παραγωγής, θεωρείται απαραίτητο τα ποσά που καταβλήθηκαν ως εγγύηση υπό μορφή προσωρινού δασμού αντιντάμπινγκ, που επιβλήθηκε με τον κανονισμό για την επιβολή προσωρινού δασμού, δηλαδή τον κανονισμό (ΕΚ) αριθ. 1129/2008, να εισπραχθούν οριστικά στο ύψος του οριστικά επιβληθέντος δασμού. Εάν οι οριστικοί δασμοί είναι χαμηλότεροι από τους προσωρινούς δασμούς, τα ποσά που καταβλήθηκαν ως εγγύηση πέραν του οριστικού συντελεστή του δασμού αντιντάμπινγκ, αποδεσμεύονται. Εάν οι οριστικοί δασμοί είναι υψηλότεροι από τους προσωρινούς δασμούς, εισπράττονται οριστικά μόνο τα ποσά που καταβλήθηκαν ως εγγύηση στο ύψος του προσωρινού δασμού. Τα ποσά που έχουν καταβληθεί προσωρινά ως εγγύηση για προϊόντα που εξαιρούνται από το πεδίο κάλυψης προϊόντων, σύμφωνα με την αιτιολογική σκέψη 9, πρέπει να αποδεσμευθούν.9.4. Ειδική παρακολούθηση(84) Για να ελαχιστοποιηθούν οι κίνδυνοι καταστρατήγησης λόγω της μεγάλης διαφοράς που παρουσιάζουν οι δασμολογικοί συντελεστές μεταξύ των παραγωγών-εξαγωγέων, κρίνεται απαραίτητη η λήψη ειδικών μέτρων, έτσι ώστε να εξασφαλιστεί η ορθή εφαρμογή των δασμών αντιντάμπινγκ. Τα εν λόγω ειδικά μέτρα περιλαμβάνουν τα εξής:(85) Την υποχρέωση προσκόμισης στις τελωνειακές αρχές των κρατών μελών έγκυρου εμπορικού τιμολογίου το οποίο πρέπει να συμφωνεί με τις απαιτήσεις που ορίζονται στο παράρτημα του κανονισμού. Οι εισαγωγές που δεν συνοδεύονται από το συγκεκριμένο τιμολόγιο υπόκεινται στο δασμό αντιντάμπινγκ υπολοίπων εταιρειών, δηλαδή στο δασμό που εφαρμόζεται σε όλους τους άλλους εξαγωγείς.(86) Εάν οι εξαγωγές των εταιρειών που επωφελούνται από χαμηλότερους ατομικούς συντελεστές δασμού, αυξηθούν σημαντικά σε όγκο μετά την επιβολή των εν λόγω μέτρων, αυτή καθαυτή η αύξηση του όγκου θα μπορούσε να θεωρηθεί ότι συνιστά μεταβολή του εμπορικού πλαισίου, λόγω της επιβολής μέτρων κατά την έννοια του άρθρου 13 παράγραφος 1 του βασικού κανονισμού. Σε αυτές τις περιπτώσεις και με τον όρο ότι πληρούνται οι απαιτούμενες προϋποθέσεις, ενδέχεται να πραγματοποιηθεί έρευνα κατά της καταστρατήγησης. Η έρευνα αυτή θα μπορούσε, μεταξύ άλλων, να εξετάσει την ανάγκη κατάργησης των ατομικών δασμών και τη συνακόλουθη επιβολή δασμού σε επίπεδο χώρας.10. Αναλήψεις υποχρεώσεων(87) Ύστερα από την κοινοποίηση των ουσιωδών πραγματικών γεγονότων και του σκεπτικού βάσει του οποίου επρόκειτο να προταθεί η επιβολή οριστικών δασμών αντιντάμπινγκ, ένας παραγωγός-εξαγωγέας στον οποίο είχε χορηγηθεί ατομική μεταχείριση προσέφερε ανάληψη υποχρέωσης ως προς τις τιμές σύμφωνα με το άρθρο 8 παράγραφος 1 του βασικού κανονισμού.(88) Η προσφορά αυτή εξετάστηκε και αποδείχθηκε ότι κατά την ΠΕ οι τιμές του προϊόντος παρουσίαζαν εξαιρετικές διακυμάνσεις, δηλαδή η διαφορά μεταξύ της χαμηλότερης και της υψηλότερης τιμής πώλησης προς την ΕΕ για την ίδια κατηγορία του προϊόντος ήταν δυνατόν να αποκλίνει κατά ποσοστό που έφθανε έως και το 46% όσον αφορά την εν λόγω εταιρεία. Επιπροσθέτως, διαπιστώθηκαν σημαντικές διακυμάνσεις των τιμών πώλησης του κοινοτικού κλάδου παραγωγής κατά την υπό εξέταση περίοδο. Κατά συνέπεια, το προϊόν δεν προσφέρεται για την ανάληψη υποχρέωσης ως προς μια καθορισμένη τιμή. Η εταιρεία πρότεινε την αναπροσαρμογή της ελάχιστης τιμής με βάση την εξέλιξη της τιμής μιας κύριας πρώτης ύλης, του χονδροσύρματος. Παρ’ όλα αυτά, ελλείψει διαθέσιμων στο κοινό πληροφοριών σχετικά με την τιμή της πρώτης ύλης που χρησιμοποιείται για το


text: υπό εξέταση προϊόν και λαμβανομένης υπόψη της αντίθετης τάσης που παρατηρήθηκε ως προς την τιμή μιας συγκρίσιμης πρώτης ύλης, του χονδροσύρματος για πλέγματα, δεν κατέστη δυνατό να γίνει συσχετισμός μεταξύ των τιμών πώλησης του τελικού προϊόντος στην Κοινότητα και της κύριας πρώτης ύλης. Η πρόταση για ανάληψη υποχρέωσης θεωρήθηκε ότι παρουσιάζει πρακτικές δυσκολίες κατά την έννοια του άρθρου 8 παράγραφος 3 του βασικού κανονισμού καθώς δεν θα είχε ως αποτέλεσμα την εξουδετέρωση του ζημιογόνου ντάμπινγκ που διαπιστώθηκε.(89) Πέραν τούτου, υπάρχουν πολλοί διαφορετικοί τύποι του υπό εξέταση προϊόντος. Για να διευκολύνει την υποβολή παρατηρήσεων που ζητήθηκε στο πλαίσιο της έρευνας, η εταιρεία απλοποίησε τα κριτήρια ταξινόμησης του προϊόντος και πέτυχε να ομαδοποιήσει τον αριθμό των παραγόμενων και πωλούμενων τύπων του προϊόντος. Αυτό, ωστόσο, δεν αλλάζει το γεγονός ότι η εταιρεία παρήγαγε και πωλούσε αρκετούς τύπους σύρματος και πολύκλωνων συρματόσχοινων στην ΕΕ κατά την ΠΕ. Για να περιοριστεί ο κίνδυνος διασταυρούμενης αντιστάθμισης μεταξύ των διαφόρων τύπων του προϊόντος, η εταιρεία πρότεινε να τηρεί τρεις ελάχιστες τιμές εισαγωγής, μία για τα σύρματα και δύο για τα πολύκλωνα συρματόσχοινα αναλόγως της διαμέτρου. Παρ’ όλα αυτά, με βάση το σκεπτικό που περιγράφηκε στην αιτιολογική σκέψη 88, η ανάληψη υποχρέωσης που προσεφέρθη από τον εν λόγω παραγωγό-εξαγωγέα δεν ήταν δυνατόν να γίνει αποδεκτή.11. ΑΛΛΑΓΗ ΕΠΩΝΥΜΙΑΣ(90) Ένας από τους εξεταζόμενους παραγωγούς-εξαγωγείς, συγκεκριμένα η εταιρεία Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag, άλλαξε την επωνυμία του μετά την ΠΕ κατά τη διάρκεια της παρούσας έρευνας σε Ossen Innovation Materials Co. Joint Stock Company Ltd, Maanshan, and Ossen Jiujiang Steel Wire Cable Co. Ltd, Jiujinag.(91) Η αλλαγή αυτή δεν συνιστά ουσιαστική αλλαγή που θα μπορούσε να έχει αντίκτυπο στα πορίσματα της παρούσας έρευνας και, κατά συνέπεια, συνήχθη το συμπέρασμα ότι τα οριστικά πορίσματα όσον αφορά την εταιρεία Ossen MaanShan Steel Wire and Co. Ltd, Maanshan, and Ossen Jiujiang Steel Wire Cable Co. Ltd, Jiujinag ισχύουν για την εταιρεία Ossen Innovation Materials Co. Joint Stock Company Ltd, Maanshan, and Ossen Jiujiang Steel Wire Cable Co. Ltd, Jiujinag,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Επιβάλλεται οριστικός δασμός αντιντάμπινγκ στις εισαγωγές συρμάτων από μη κραματοποιημένο χάλυβα μη επενδυμένων ή επικαλυμμένων, συρμάτων από μη κραματοποιημένο χάλυβα επενδυμένων ή επιψευδαργυρωμένων και πολύκλωνων συρματόσχοινων, έστω και επενδυμένων ή επικαλυμμένων, με 18 σύρματα κατ’ ανώτατο όριο από μη κραματοποιημένο χάλυβα που περιέχουν κατά βάρος 0,6 % ή περισσότερο άνθρακα, των οποίων η μεγαλύτερη διάσταση της εγκάρσιας τομής υπερβαίνει τα 3 mm, που υπάγονται στους κωδικούς ΣΟ ex 7217 10 90, ex 7217 20 90, ex 7312 10 61, ex 7312 10 65 και ex 7312 10 69 (κωδικοί TARIC 7217 10 90 10, 7217 20 90 10, 7312 10 61 11, 7312 10 61 91, 7312 10 65 11, 7312 10 65 91, 7312 10 69 11 και 7312 10 69 91), καταγωγής Λαϊκής Δημοκρατίας της Κίνας.2. Ο συντελεστής του δασμού αντιντάμπινγκ που εφαρμόζεται στην καθαρή τιμή «ελεύθερο στα σύνορα της Κοινότητας», πριν από την επιβολή δασμού, για τα προϊόντα που περιγράφονται στην παράγραφο 1 και παράγονται από


text: τις εταιρείες που απαριθμούνται κατωτέρω, καθορίζεται ως εξής:Εταιρεία | Δασμός αντιντά-μπινγκ | Πρόσθετος κωδικός TARIC |Kiswire Qingdao, Ltd , Qingdao | 0 % | A899 |Ossen Innovation Materials Co. Joint Stock Company Ltd, Maanshan, and Ossen Jiujiang Steel Wire Cable Co. Ltd, Jiujinag | 31,1% | A952 |Όλες οι άλλες εταιρίες | 46,2 % | A999 |3. Η εφαρμογή του ατομικού δασμολογικού συντελεστή που καθορίζεται για την εταιρεία που αναφέρεται στην παράγραφο 2 εξαρτάται από την προσκόμιση στην τελωνειακή υπηρεσία του κράτους μέλους έγκυρου εμπορικού τιμολογίου το οποίο πρέπει να ανταποκρίνεται στις απαιτήσεις που ορίζονται στο παράρτημα. Εάν δεν προσκομιστεί αυτό το τιμολόγιο, ισχύει ο συντελεστής δασμού που επιβάλλεται σε όλες τις άλλες εταιρείες.4. Εκτός εάν ορίζεται διαφορετικά, εφαρμόζονται οι διατάξεις που ισχύουν για τους δασμούς.Άρθρο 2Εισπράττονται οριστικά τα ποσά που καταβλήθηκαν ως εγγύηση υπό τη μορφή προσωρινού δασμού αντιντάμπινγκ σύμφωνα με τον κανονισμό (ΕΚ) αριθ. 1129/2008 της Επιτροπής στις εισαγωγές ορισμένων συρμάτων και πολύκλωνων συρματόσχοινων προέντασης και μετέντασης από μη κραματοποιημένο χάλυβα (PSC σύρματα και πολύκλωνα συρματόσχοινα) καταγωγής Λαϊκής Δημοκρατίας της Κίνας. Τα ποσά που έχουν καταβληθεί προσωρινά ως εγγύηση για τα προϊόντα που δεν καλύπτονται από το άρθρο 1 παράγραφος 1 αποδεσμεύονται.Άρθρο 3Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, [...]Για το ΣυμβούλιοΟ Πρόεδρος [...]ΠΑΡΑΡΤΗΜΑΤο έγκυρο εμπορικό τιμολόγιο που αναφέρεται στο άρθρο 1 παράγραφος 3 πρέπει να περιλαμβάνει δήλωση υπογεγραμμένη από υπάλληλο της εταιρείας, η οποία να περιέχει τα ακόλουθα:1. Το ονοματεπώνυμο και τα καθήκοντα του υπαλλήλου της εταιρείας που εξέδωσε το εμπορικό τιμολόγιο.2. Την ακόλουθη δήλωση: «Ο υπογράφων βεβαιώνω ότι ο [όγκος] PSC συρμάτων και πολύκλωνων συρματόσχοινων που πωλήθηκε προς εξαγωγή στην Ευρωπαϊκή Κοινότητα και καλύπτεται από το παρόν τιμολόγιο, κατασκευάστηκε από (επωνυμία και έδρα της εταιρείας) (πρόσθετος κωδικός TARIC) στη (χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.Ημερομηνία και υπογραφή»[1] ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).[2] ΕΕ L 306 της 15.11.2008, σ. 5.[3] European Commission, Directorate-General for Trade, Directorate H, Office N-105 4/92, 1049 Brussels, Belgium.


text:
 Avis juridique important
 |
 52001PC0050(02)
 Πρόταση κανονισμού του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων /* COM/2001/0050 τελικό */
 Επίσημη Εφημερίδα αριθ. 154 E της 29/05/2001 σ. 0256 - 0256
 Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ, EΥΡΑΤΟΜ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣκοπός των παρακάτω δύο σχεδίων κανονισμών είναι να αποφευχθεί το ενδεχόμενο διαφυγής από την καταβολή του κοινοτικού φόρου των υπαλλήλων που συμπεριλαμβάνονται στα προσωρινά και ιδιαίτερα μέτρα για την οριστική λήξη των καθηκόντων (μέτρο εθελούσιας εξόδου Peer Group).Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ, EΥΡΑΤΟΜ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών ΚοινοτήτωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 13,την πρόταση της Επιτροπής,Εκτιμώντας τα εξής :(1) Επιβάλλεται να τροποποιηθεί ο κανονισμός (ΕΟΚ, ΕΥΡΑΤΟΜ, ΕΚΑΧ) αριθ. 260/68 [1], όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 2804/00 [2], προκειμένου να ληφθεί υπόψη ο κανονισμός αριθ. ...του Συμβουλίου, της..., για τη θέσπιση, παράλληλα με τη μεταρρύθμιση της Επιτροπής, των ιδιαίτερων μέτρων που αφορούν στην οριστική λήξη των καθηκόντων υπαλλήλων της Επιτροπής των Ευρωπαϊκών Κοινοτήτων.[1] ΕΕ L 56 της 4.3.1968, σ. 8.[2] ΕΕ L 326 της 22.12.2000, σ. 3.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 2 του κανονισμού (ΕΟΚ, ΕΥΡΑΤΟΜ, ΕΚΑΧ) αριθ. 260/68 προστίθεται 16η περίπτωση (-) η οποία αναγράφει :-Οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού αριθ.....Άρθρο 2Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την ημερομηνία ενάρξεως της ισχύος του κανονισμού που αναφέρεται στο άρθρο 1.Βρυξέλλες, Για το Συμβούλιο Ο Πρόεδρος


text:
 |
 52013PC0106
 Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων /* COM/2013/0106 final - 2013/0063 (COD) */
 ΠΙΝΑΚΑΣ ΠΕΡΙΕΧΟΜΕΝΩΝ
 ΑΙΤΙΟΛΟΓΙΚΗ ΕΚΘΕΣΗ.......................................................................................................... 4
 1........... ΠΛΑΙΣΙΟ ΤΗΣ ΠΡΟΤΑΣΗΣ........................................................................................ 4
 2........... ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ
 ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ.................................................................................................. 11
 3........... ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ................................................................... 12
 4........... ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ........................................................................ 13
 5........... ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ................................................................ 13
 ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
 ΣΥΜΒΟΥΛΙΟΥ για τον καθορισμό του καθεστώτος συναλλαγών που εφαρμόζεται σε
 ορισμένα εμπορεύματα που προέρχονται από τη μεταποίηση γεωργικών προϊόντων............................................................................................................... 14
 ΚΕΦΑΛΑΙΟ Ι ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ
 ΟΡΙΣΜΟΙ............................... 26
 ΚΕΦΑΛΑΙΟ ΙΙ ΕΙΣΑΓΩΓΕΣ ΜΕΤΑΠΟΙΗΜΕΝΩΝ ΓΕΩΡΓΙΚΩΝ
 ΠΡΟΪΟΝΤΩΝ................. 27
 ΤΜΗΜΑ Ι Γενικές διατάξεις για τις εισαγωγές........................................................................ 27
 Υποτμήμα Ι Εισαγωγικοί δασμοί για μεταποιημένα
 γεωργικά προϊόντα.................................. 27
 Υποτμήμα ΙΙ Εισαγωγές ωοαλβουμίνης και
 γαλακτοαλβουμίνης............................................ 29
 ΤΜΗΜΑ ΙΙ Προτιμησιακές συναλλαγές................................................................................... 31
 Υποτμήμα Ι Μείωση των εισαγωγικών δασμών...................................................................... 31
 Υποτμήμα ΙΙ Δασμολογικές ποσοστώσεις............................................................................... 33
 ΤΜΗΜΑ ΙΙΙ Μέτρα διασφάλισης.............................................................................................. 36
 ΤΜΗΜΑ IV Τελειοποίηση προς επανεξαγωγή......................................................................... 36
 ΚΕΦΑΛΑΙΟ ΙΙΙ ΕΞΑΓΩΓΕΣ.................................................................................................... 39
 ΤΜΗΜΑ Ι Επιστροφές κατά την εξαγωγή................................................................................ 39
 ΤΜΗΜΑ ΙΙ Πιστοποιητικά επιστροφής..................................................................................... 43
 ΤΜΗΜΑ III Άλλα μέτρα σχετικά με τις εξαγωγές................................................................... 46
 ΚΕΦΑΛΑΙΟ IV ΜΕΤΡΑ ΠΟΥ ΕΦΑΡΜΟΖΟΝΤΑΙ ΚΑΙ ΣΤΙΣ
 ΕΙΣΑΓΩΓΕΣ ΚΑΙ ΣΤΙΣ ΕΞΑΓΩΓΕΣ 46
 ΚΕΦΑΛΑΙΟ V ΑΝΑΘΕΣΗ ΑΡΜΟΔΙΟΤΗΤΩΝ ΚΑΙ ΔΙΑΔΙΚΑΣΙΑ
 ΕΠΙΤΡΟΠΗΣ................ 49
 ΚΕΦΑΛΑΙΟ VI ΤΕΛΙΚΕΣ ΔΙΑΤΑΞΕΙΣ................................................................................... 51
 ΠΑΡΑΡΤΗΜΑ I........................................................................................................................ 52
 ΠΑΡΑΡΤΗΜΑ ΙI....................................................................................................................... 63
 ΠΑΡΑΡΤΗΜΑ ΙΙΙ...................................................................................................................... 80
 ΠΑΡΑΡΤΗΜΑ ΙV..................................................................................................................... 82
 ΠΑΡΑΡΤΗΜΑ V....................................................................................................................... 84
 ΠΑΡΑΡΤΗΜΑ VI..................................................................................................................... 86
 ΑΙΤΙΟΛΟΓΙΚΗ
 ΕΚΘΕΣΗ
 1. ΠΛΑΙΣΙΟ ΤΗΣ ΠΡΟΤΑΣΗΣ
 (1)
 Αιτιολόγηση και στόχοι της πρότασης
 A. Ο σκοπός του προτεινόμενου κανονισμού
 (ΕΕ) του Συμβουλίου και του Κοινοβουλίου, ο οποίος αντικαθιστά το καθεστώς
 συναλλαγών για τα μεταποιημένα γεωργικά προϊόντα και τα μη υπαγόμενα στο
 παράρτημα Ι εμπορεύματα, τα οποία διέπονται σήμερα από τον κανονισμό (ΕΚ)
 αριθ. 1216/2009 του Συμβουλίου, της 30ής Νοεμβρίου 2009, για τον καθορισμό
 του καθεστώτος συναλλαγών που εφαρμόζεται για ορισμένα εμπορεύματα που
 προέρχονται από τη μεταποίηση γεωργικών προϊόντων[1], είναι:
 ·
 να εναρμονίσει το καθεστώς συναλλαγών με τη νομική
 υποχρέωση διαφοροποίησης μεταξύ αρμοδιοτήτων κατ’ εξουσιοδότηση και
 εκτελεστικών αρμοδιοτήτων της Επιτροπής, που εισάγουν τα άρθρα 290 και 291 της
 Συνθήκης για τη λειτουργία της Ευρωπαϊκής Ένωσης (ΣΛΕΕ).
 ·
 να το εναρμονίσει με τον κανονισμό αριθ. .../... του
 Ευρωπαϊκού Κοινοβουλίου και του Συμβουλίου [COM(2010) 799 τελικό] για τη
 θέσπιση κοινής οργάνωσης των γεωργικών αγορών και ειδικών διατάξεων για
 ορισμένα γεωργικά προϊόντα[2].
 Ο παρών κανονισμός είναι η προτεινόμενη ενιαία κοινή οργάνωση αγοράς για τα
 γεωργικά προϊόντα (ενιαία ΚΟΑ), μετά την εναρμόνισή της με τις νομικές
 απαιτήσεις της Συνθήκης της Λισαβόνας όσον αφορά τις κατ’ εξουσιοδότηση
 αρμοδιότητες και τις εκτελεστικές αρμοδιότητες της Επιτροπής.
 ·
 να το εναρμονίσει με τον κανονισμό αριθ. .../... του
 Ευρωπαϊκού Κοινοβουλίου και του Συμβουλίου [COM(2011) 626 τελικό] για τη
 θέσπιση κοινής οργάνωσης των αγορών γεωργικών προϊόντων[3]. Ο παρών κανονισμός είναι η
 προτεινόμενη ενιαία κοινή οργάνωση αγοράς για τα γεωργικά προϊόντα (ενιαία
 ΚΟΑ), μετά την προσαρμογή της στην κοινή γεωργική πολιτική (ΚΓΠ) έως το 2020
 και στο πολυετές δημοσιονομικό πλαίσιο (ΠΔΠ) για το 2014-2020.
 ·
 να το εναρμονίσει με τον κανονισμό [COM(2011) 629
 τελικό] του Συμβουλίου για τη θέσπιση


text:
μέτρων σχετικά με τον καθορισμό ορισμένων
 ενισχύσεων και επιστροφών που συνδέονται με την κοινή οργάνωση των αγορών
 γεωργικών προϊόντων.
 ·
 να επικαιροποιήσει τα παραρτήματα του ισχύοντος
 κανονισμού (ΕΚ) αριθ. 1216/2009 και να εντάξει τα παραρτήματα Ι και ΙΙ του
 εκτελεστικού κανονισμού (ΕΚ) αριθ. 578/2010 στη βασική πράξη, λαμβανομένου υπόψη
 ότι ο κανονισμός (ΕΕ) αριθ. .../... [COM(2011) 626 τελικό] δεν προβλέπει παράρτημα
 για την αντικατάσταση του παραρτήματος ΧΧ του κανονισμού (ΕΕ) αριθ. 1234/2007.
 ·
 να εναρμονίσει το κοινό σύστημα εμπορίας για την
 ωοαλβουμίνη και τη γαλακτοαλβουμίνη, το οποίο ορίζεται σήμερα από τον κανονισμό
 (EΚ) αριθ. 614/2009 του Συμβουλίου, της 7ης Ιουλίου 2009, περί κοινού
 συστήματος εμπορίας για την ωοαλβουμίνη και τη γαλακτοαλβουμίνη[4], με τη Συνθήκη της Λισαβόνας
 και με τη διαφοροποίηση μεταξύ κατ’ εξουσιοδότηση αρμοδιοτήτων και
 εκτελεστικών αρμοδιοτήτων. Για λόγους εξορθολογισμού, εναρμόνισης και
 απλούστευσης, το κοινό σύστημα εμπορίας για την ωοαλβουμίνη και τη
 γαλακτοαλβουμίνη – μεταποιημένα γεωργικά προϊόντα που δεν περιλαμβάνονται στο
 παράρτημα Ι της Συνθήκης και δεν εμπίπτουν στην ενιαία κοινή οργάνωση της
 αγοράς γεωργικών προϊόντων – προτείνεται να ενταχθεί στο εμπορικό καθεστώς που
 ισχύει για ορισμένα προϊόντα που προκύπτουν από τη μεταποίηση γεωργικών
 προϊόντων τα οποία ορίζονται στον κανονισμό (ΕΚ) αριθ. 1216/2009.
 ·
 να απλουστεύσει και να επικαιροποιήσει το ισχύον
 νομικό κείμενο, το οποίο, αν και κωδικοποιήθηκε το 2009, ισχύει από το 1993
 χωρίς βασικές αλλαγές, να βελτιώσει την αναγνωσιμότητά του και την
 κατανοησιμότητά του και να παράσχει μια πιο σαφή και σταθερή νομική βάση για
 την έκδοση εκτελεστικών κανόνων. Για λόγους σαφήνειας και απλούστευσης,
 εξαλείφθηκαν οι αλληλεπικαλύψεις με άλλα νομικά κείμενα, όπως είναι ο
 κανονισμός (ΕΟΚ) αριθ. 2913/1992, της 12ης Οκτωβρίου 1992, περί θεσπίσεως
 κοινοτικού τελωνειακού κώδικα[5],
 ο κανονισμός (ΕΟΚ) αριθ. 2658/87, της 23ης Ιουλίου 1987, για τη δασμολογική και
 στατιστική ονοματολογία και το κοινό δασμολόγιο[6]
 και ο κανονισμός (ΕΚ) αριθ. 1234/2007, της 22ας Οκτωβρίου 2007, για τη θέσπιση
 κοινής οργάνωσης των γεωργικών αγορών και ειδικών διατάξεων για ορισμένα
 γεωργικά προϊόντα («κανονισμός για την ενιαία ΚΟΑ»)[7].
 ·
 να δημιουργήσει ένα σταθερό νομικό πλαίσιο για τη
 διαχείριση των μειωμένων εισαγωγικών δασμών και εισαγωγικών ποσοστώσεων που
 προβλέπονται από τις συμφωνίες ελεύθερων συναλλαγών (ΣΕΣ) και για τη διαχείριση
 του συστήματος επιστροφών κατά την εξαγωγή και να προσαρμόσει το κείμενο
 σύμφωνα με τις ισχύουσες πρακτικές στις ΣΕΣ και τις επιστροφές κατά την
 εξαγωγή.
 Β. Η εναρμόνιση της ενιαίας ΚΟΑ με τη
 Συνθήκη της Λισαβόνας αφορά το ακόλουθο σημείο:
 ·
 η κοινή οργάνωση των γεωργικών αγορών και το
 εμπορικό καθεστώς για τα μεταποιημένα γεωργικά προϊόντα περιέχουν ορισμένες
 παρόμοιες διατάξεις για το εισαγωγικό ή εξαγωγικό καθεστώς των γεωργικών
 προϊόντων και των μεταποιημένων γεωργικών προϊόντων αντιστοίχως (όπως, για
 παράδειγμα: μειωμένους εισαγωγικούς δασμούς, πρόσθετους εισαγωγικούς δασμούς,
 εισαγωγικές ποσοστώσεις, επιστροφές κατά την εξαγωγή, άδειες
 εξαγωγής/πιστοποιητικά επιστροφής κ.λπ.). Επίσης αναθέτουν εκτελεστικές
 αρμοδιότητες στην Επιτροπή για παρόμοια θέματα. Επομένως, και οι δύο κανονισμοί
 θα πρέπει να προσαρμοστούν με παράλληλο τρόπο στη Συνθήκη της Λισαβόνας.
 Γ. Η προσαρμογή στις επιλογές που
 υιοθετήθηκαν για την ενιαία ΚΟΑ μετά το 2013 σε σύγκριση με τα ισχύοντα νομικά κείμενα
 [κανονισμός (ΕΚ) αριθ. 1234/2007 και κανονισμός (EΚ) αριθ. 1216/2009] αφορά τα
 ακόλουθα:
 ·
 Το


text:
παράρτημα ΧΧ του κανονισμού (ΕΚ) αριθ. 1234/2007
 του Συμβουλίου και το παράρτημα XVII του κανονισμού αριθ. .../... [COM (2010) 799
 τελικό] περιέχουν κατάλογο μεταποιημένων προϊόντων που είναι επιλέξιμα για τη
 χορήγηση επιστροφών κατά την εξαγωγή ορισμένων γεωργικών προϊόντων που
 χρησιμοποιούνται για την παρασκευή τους. Ο κανονισμός (ΕΕ) αριθ. .../... [COM(2011)
 626 τελικό] προβλέπει στο άρθρο 133 παράγραφος 1 στοιχείο β) ότι μπορούν να
 χορηγούνται επιστροφές κατά την εξαγωγή για ορισμένα γεωργικά προϊόντα που
 πρόκειται να εξαχθούν με τη μορφή μεταποιημένων εμπορευμάτων, σύμφωνα με τον
 κανονισμό (EΚ) αριθ. 1216/2009. Επομένως, η παρούσα πρόταση καθορίζει, στο
 παράρτημα ΙΙ, τον κατάλογο των προϊόντων που δεν περιλαμβάνονται στο
 παράρτημα Ι και είναι επιλέξιμα για επιστροφές κατά την εξαγωγή.
 Δ. Για τη διατήρηση του ισχύοντος
 καθεστώτος, η πρόταση περιέχει τα ακόλουθα παραρτήματα:
 (1) Το παράρτημα Ι είναι ο κατάλογος των μεταποιημένων
 γεωργικών προϊόντων και αντικαθιστά το ισχύον παράρτημα ΙΙ του κανονισμού (ΕΚ)
 αριθ. 1216/2009·
 (2) Το παράρτημα ΙΙ είναι ο κατάλογος
 εμπορευμάτων μη υπαγομένων στο παράρτημα Ι και αντικαθιστά το σημερινό
 παράρτημα ΙΙ του κανονισμού (ΕΚ) αριθ. 578/2010, της 29ης Ιουνίου 2010, για την
 εφαρμογή του κανονισμού (ΕΚ) 1216/2009 του Συμβουλίου όσον αφορά το σύστημα
 χορήγησης επιστροφών κατά την εξαγωγή και τα κριτήρια καθορισμού του ύψους
 τους, για ορισμένα γεωργικά προϊόντα, εξαγόμενα υπό μορφή εμπορευμάτων μη
 υπαγομένων στο παράρτημα Ι της Συνθήκης[8]
 και αντικαθιστά επίσης το σημερινό παράρτημα ΧΧ του κανονισμού (ΕΚ) αριθ.
 1234/2007·
 (3) Το παράρτημα ΙΙΙ είναι ο κατάλογος των
 βασικών προϊόντων που χρησιμοποιούνται για την παρασκευή εμπορευμάτων μη υπαγομένων
 στο παράρτημα Ι και αντικαθιστά το σημερινό παράρτημα Ι του κανονισμού (ΕΚ)
 αριθ. 578/2010·
 (4) Το παράρτημα IV είναι ο κατάλογος των
 μεταποιημένων γεωργικών προϊόντων στα οποία μπορεί να επιβληθεί πρόσθετος
 εισαγωγικός δασμός και είναι το σημερινό παράρτημα ΙΙΙ του κανονισμού (ΕΚ)
 αριθ. 1216/2009·
 (5) Το παράρτημα V είναι ο κατάλογος των
 γεωργικών προϊόντων που χρησιμοποιούνται για την παρασκευή μεταποιημένων
 γεωργικών προϊόντων και αντικαθιστά το σημερινό παράρτημα Ι του κανονισμού (ΕΚ)
 αριθ. 1216/2009.
 Ε. Επομένως, είναι σκόπιμο να καταργηθούν οι
 κανονισμοί (EΚ) αριθ. 1216/2009 και (EΚ) αριθ. 614/2009.
 (2)
 Γενικό πλαίσιο
 A. Κατ’ εξουσιοδότηση αρμοδιότητες
 και εκτελεστικές αρμοδιότητες
 Τα άρθρα 290 και 291 της Συνθήκης για τη
 λειτουργία της Ευρωπαϊκής Ένωσης (ΣΛΕΕ) θεσπίζουν σαφή διάκριση μεταξύ, αφενός,
 των αρμοδιοτήτων που ανατίθενται στην Επιτροπή για την έκδοση μη νομοθετικών
 πράξεων και, αφετέρου, των αρμοδιοτήτων που ανατίθενται στην Επιτροπή για την
 έκδοση εκτελεστικών πράξεων:
 ·
 Το άρθρο 290 ΣΛΕΕ επιτρέπει στον νομοθέτη να
 αναθέτει στην Επιτροπή την εξουσία έκδοσης μη νομοθετικών πράξεων γενικής
 ισχύος που συμπληρώνουν ή τροποποιούν ορισμένα μη ουσιώδη στοιχεία της
 νομοθετικής πράξης. Οι νομοθετικές πράξεις που εκδίδονται δυνάμει αυτού του
 άρθρου από την Επιτροπή είναι, σύμφωνα με την ορολογία που χρησιμοποιείται στη
 Συνθήκη, «κατ’ εξουσιοδότηση πράξεις» (άρθρο 290 παράγραφος 3).
 ·
 Το άρθρο 291 ΣΛΕΕ υποχρεώνει τα κράτη μέλη να
 θεσπίζουν όλα τα μέτρα εσωτερικού δικαίου που είναι αναγκαία για την εφαρμογή
 των νομικά δεσμευτικών πράξεων της Ένωσης. Με τις εν λόγω πράξεις μπορούν να
 ανατεθούν εκτελεστικές αρμοδιότητες στην Επιτροπή στις περιπτώσεις που
 απαιτούνται ενιαίες προϋποθέσεις για την εφαρμογή τους. Οι νομοθετικές